[ Demat, hiziv 25-06-2018, 15:43 ][ Vous êtes le 253345ème visiteur ][Actuellement 2 visiteurs connectés][ ]\n[ Kinigadur ]\nAn Oriant 2005\nAn Oriant 2004\nAn Oriant 2003\n[ Douarnoskop ]\n[ Liammoù ]\nLiammoù e Douarnenez\nSinañ al Levr\nGwellout al levr\n[ Kejañ ]\n.:[ kinnig ]:.\nAr "Bagad Douarnenez", en e stumm a-vremañ a zo ar pevare bagad bet krouet e Douarnenez.\nEr bloavezhioù 60, Per Denez ha Ronan Ar Bec a grou ur bagad e-touez al lise.\nAr bagad-se a cheñcho goude-se evit bezañ ar "Bagad Douarnenez" eus ar bloavezhioù 72-76, heñchet gant Padrig Molard, Padrig Sicard ha Dominig Molard. Ur bagad loc’hus eo, ha tizhout a raio buan-tre live ar c’hentañ rummad.\nEr bloavezhioù 80-90, kêr Douarnenez a ziviz lakaat e-pleustr ur rann "sonerezh keltiek" er skol sonerezh. Ar "bagad Sonerien Is" pe bagad ar skol sonerezh a zo ganet, kaset en-dro gant Pierre Nayel ha Dominig Molard. Ar bagad skol-se a ginnigo d’ar re yaounk o tont eus Douarnenez, da gejañ gant tud brudet evel Jacques Higelin, pe d'ober kejadennoù sonerezh dic’hortoz ha pinvidikus, er “Francofolies” ar Rochel da skouer.\nE 1996, n’eus ket a bagad Douarnenez ken. Koulskoude, kêr Douarnenez a aoz alies, a-dreuz meur a gevredadoù, manifestdegoù sonerezhel, sevenadurel ha lidel, hag a lak e talvout ar bagadoù. Ar bagadoù Brieg, Bleimor, Kemper ha Brest St Mark o deus bet alies tro da seniñ e Douarnenez, evit darvoudoù a bep seurt, evel gouelioù meur an "Arrivée d’airs chaud", pe gouelioù all o chom e memor an dud.\nAn Douarneneziz o deus atav kemeret perzh e sevenadur Breizh. Kement-se a zo bet diskouezhet gant raktresoù kaset a-benn evel "Gouel ar sinema" pe "ar c’hlasoù kentañ-derez divyezhek ha publik".\nE miz Du 1996, un nebeut a militanted a ziviz krouiñ kevredad "Emglev Bro Douarnenez". Ar pal a oa lakaat buhez e-barzh sevenadur breizh war ar vro eus Douarnenez. E-touez an dud-se e vez kavet Pascal Boccou, Corentine Philippe, Monique Cariou, Erwan Moallic, Gildas Sergent, Jean-Pierre Fréour, Ronan Sicard, Caroline Trouin, Stefan Moal, Patrick Clermont ha lod-all… Meur a gevredad az aio gant "Emglev" ; Gouel ar Sinema, Korriged Is, Divyezh, ha kevredadoù o deus traoù da welet gant ar yezh, an dañs, ar sevenadur dindan an holl stummoù… An ezhomm da gaout ur bagad a vez santet er mare-se.\nGant ur skiant-prenet eus tost 30 vloaz e-kreiz ar bagadoù, o kemer perzh er bagad Douarnenez e 1974-75 hag evit pignadur dreistordinal ar bagad Cap Caval etre 93 ha 96, Ronan Sicard eo an hini a c’helle kas da benn ar raktres-se d’ar gwellañ.\nDiouzhtu, ar Bagad a zo krouet evel ur c’hevredad distag diouzh ar skol sonerezh. Hogen, sikouret eo bet kalz memestra gant kêr Douarnenez. Jocelyne Poitevin, itron-maer d’ar mare-se, a raio kalz a-dra evit ar raktres, hag harpañ a raio kalz gant he volontez. Ar skipailh-kêr deuet war-lerc’h en deus kendalc’het gant ar mennozh sikour-se, ar pezh a lako ar bagad da zerc’hel e c’hoant da vezañ digor d’an holl. Ar Bagad Sonerien Is kozh a roio d’an hini nevez tout e relegoù teñzordi. Ar c’hevredadoù strolled e-kreiz Emglev a ginnigo er raktresoù o virvidigezh. D’ar mare-se, ar Bagad Douarnenez a zo hini an holl Douarneneziz.\nGellet en deus ar bagad ober kement-se a drugarez da zreistordinal barregezh Douarnenez d’en em bodañ. E nebeut amzer, adalek ar bloavezh gentañ, ar Bagad en d’o muioc’h eget daou-ugent emezel. Al lodenn vrasañ anezho o vezañ tud yaouank etre 8 ha 10 bloaz, o dizoleiñ sonerezh ar Bagad. Da c’houde, un nebeut sonerien barrek evel Jean-Pierre Hélias, Alain Cras ha René Gonideg a zeuio da sikour an nevezidi. E-touezh tout ar faktorioù o deus c’hoariet war perzhioù-mat primidigezh ar Bagad Douarnenez, unan na vez ket laret a-walc’h eo bet a-bouezh, eo ar sikour bet kaset war ar bagad yaouank, gant e amezeg arroutet war ar vicher, ar bagad Cap Caval. E penn kentañ ar raktres, ar gelennerien a oa Hervé Le Floch, Padrig Sicard ha Ronan Sicard. Buan-tre int bet heuliet gant Alexis Meunier, Damien Malardé, Carl Ansquer ha Gurvan Sicard. Ar-re se o tont holl eus ar Bagad Cap Caval, a zesko d’ar-re yaouank ur mod da welet an embreg eus ar binvioù a ziskouezh hiziv an araokadennoù trumm bet graet gant ar re yaouank.\nRet e vo gortoz 2001 evit e rafe ar Bagad Douarnenez e genstrivadeg gentañ, e Kemper, er pempvet rummad.\nGoude un disoc’h enorus evit ar wech kentañ, ar Bagad Douarnenez a vo kampion Breizh ar pempvet rummad, e 2002.\nE 2003, pign a ra e pevare rummad. Echuiñ a raio eilvet ar wech-mañ.\nE 2004 eo kampion Breizh ar pevare rummad. Pign a ra neuze e trede rummad en ur bountañ un tamm reolennoù nevez BAS a lavare e oa ret da bep strollad chom en e rummad evit 3 bloaz.


Mise à jour : 7-jan-03\nKant gwezh he deus sellet Annaig doc'h mell orloj ar sal vras, àrnezhañ ur vag peñseet é wintat-diwintat a-gleiz hag a-zehoù, a-zehoù hag a-gleiz, tik tik, tik tik, get ar gorrekter hegasus-se.\nMalloezh Doue, nag ur soñj fall bout lakaet ar vagig-se aze àr valanser un orloj faos mod ar Franche-Comté !\nAr c'hozh bitrak-se a goad kenbeget, gweet e spleitennoù.\nBiskoazh ne oa bet pinvik ar veme, met èlkent ! N'hec'h harzaze ket a vout dereat, pa ne oa ket brav he goust...\nHegaset e poueza Annaig ar berniad bolennoù fleurennek àr daolig ar gegin. Skouarnennoù bihan o deus holl ha hrevez ar mod a wezharall e vez gwelet doc'h un tu tudennoù dezhe botoù-koad, ha doc'h an tu arall anv piaouer ar volenn. Annaig, Nolwenn, Gael ha Yannig.A-c'houde gwerz'zo e oa marv Tadig àr vor, gast ar c'hast. Dam ya, get ar mor ne gaver ket berped pezh a c'hortaer. Kerzhamp da bediñ'ta, get hor chapeledoù! d'ober petra?\nAr vamm a sec'ha he daouarn àr he zanter koaret. Skaret-holl emant. Abalamour d'ar pesked. Bamdez e vez é tibab pesked.\nHag aveit ar skol e ranka ar vugale en em ziluziiñ o-unan-penn. Ha setu hè a zo chomet da zereniñ goude...\nPand arrivant re-ziwezhat ne vo ket mat ken ar chokolad toemm ! Get an toemmder zo aze e kasa mogedenn er gegin a-bezh, ma'c'h a da wlebiiñ adarre ar vag zo àr an orolaj e-tal.\nYouc'hadennoù a vez klevet dre ar fenestroù. E kêr Langidig en-he-fezh e tassona huchadennoù ar vugale. Edan an erc'h (a zo rouez e miz Kerzu) e tireda ar voused kabigoù àrnezhe. En ur santiñ an toemmder en treuzoù e vourra o dremmigoù a-edan o c'hougoulioù. Àr ar leur e kouezha ar sec'hier-skol. Poullennoù fank a ra an heuzoù àr an torch-treid. Nolwenn, Gael ha Yannig a laka o zreid gloanek e-barzh pikol chaosonioù liesliv. Tamm-ha-tamm e ta ar gegin da vout lan a dud.\nLapet, krignet, drailhet e vez...\nAyaou, pegen yein eo er-maez !\n- Neuzen, a c'houlenna Annaig, da 7 eur e vo ar fest, pas ? Ha bout en deus gallet Pascal kavit unan bennak aveit kemer e lec'h?\nSevel a ra Yannig e zremm a-zoc'h e volenn. Mouzhiñ a ra e ziweuz skumek tra ma rà he div c'hoar taolioù ilin dezhañ, peb doc'h he zu.\n- Mammig, Yannig eo a vo ar peizant, hag ar c'horrigan 'vo er penn-kentañ ivez !\n- A! hemp ranniñ grig e choma Annaig. Skoet eo bet he c'halon. Hogozik ema é vrañsellat. Nolwenn avat zo birvilhet-rac'h en ur soñjal ec'h ay da stlakal he daouarn d'he breur oc'hpenn d'he c'hoar.\n- An Intron Boulc'h he deus gwelet an Aotroù Gwegan, ha koutant eo hennañ. Yannig eo a zañsa da wellañ. Hag oc'hpenn-se e ouia pezh en deus da lâret. Get Gael en deus desket e-pad an diskrog-skol.\n- Gwir eo, Gael? Da vreur a yay da c'hoari genit? Te e vo ar wrac'h vil get he maskl, avat ? Santiñ a ra Annaig emañ he daouarn é kreniñ :\n- Mat eo. Mat an traoù. Emañ ret en em gempenn a-zoare enta. Ur gwiskamant 'teus kemeret, Yannig?\nGromellat a ra Yannig:\n- 'Blija ket din ar botoù-koad ! Biskoazh 'meus bet dañset get botoù-koad ! Ar re 'rall o deus. Bout zo re o deus bet dañset dija er fest-noz, ha get ar bagad.\n- Ma 'neus lâret ar Boulc'h e oa mat, neuzen eo mat ! a lâra Gael vihan, souezhet. Ne zegemera ket an holl vugale, heñ. Ha ràet en deus botoù-koad dit.\nGwennc'hoarzhiñ a ra Annaig.\nDour zo en he daoulagad. Ar wezh kentañ e vo e c'hoariay ar vugaligoù-mañ e pezh-c'hoari Nedeleg. Hag ar re wellañ e veent, èl rezon.\nNamaet ar pezh hec'h herisa a-c'houde mar a zevezh dija a vo disklêriet a-barzh nebeud, sur awalc'h.\nPezh he zregasa, pezh he laka diaes.\nHenoazh e vo achiv, marse.\nPetramant e vo gwazh.\nKeuz he deus é vagiñ soñjoù du tri deiz kent Nedeleg. Chalet e vez get traoùigoù dister, ur wezh adarre !\nHag ar lapined, bout e oa àr-nes disoñjal ar lapined !...\nE kenec'h, er c'hambroù e sava ur safar spontus get ar vugale. Get ma ne ziskareent ket an ti !\nBremañ eo tro Yannig, ha ne gava ket tra erbet gwell aveit dañsal un dañs fisel àr ar plañcheriz... Ha Nolwenn ha Gael é tiskanal.\n- Ale, bretoned, emañ ret deoc'h lezel ho pouezh da ziskuizhiñ ! Gwrac'h, da-unan-penn e lakaez da dok petramant 'teus dober ag un tammig skoazell? Hag ar peizant, emañ getañ rac'h-'bezh 'faota dezhoñ ?\nHa klevet Yannig é tagiñ é c'hoarzhiñ.\n- Ya mammig, genin 'mañ mam binioùig !\nNend eus ket a wiskamant get Nolwenn. He stammenn vravañ he deus gwisket avat. Kanoù gospel a vo kanet get ar c'hlasad bugale. Ha kanal hec'h-unan-penn he do gwir d'ober ivez. Drol eo, mammig ivez he doa gromollet. Anat eo ne vourra ket get sort abadennoù !Hi an hani eo neoazh he doa broudet he bugale da lakaat o anv aveit merc'herioù an Amicale Laïque...Met piv a ouia petra a c'hoari e penn ar mammoù ?...\nUr soñjadenn a za d'he spered. Met sav ! buan-ha-buan e steuzia get randon an traoù diwezhañ zo da brientiñ. Ur fulennig soñj ken fonnabl ma n'he deus ket Nolwenn soñj a vout bet hi.\nSetu, poent eo. An holl a ya a-barzh ar c'h4L bihan, ma'c'h eo ret digoriñ ar fenestr àr-drañv a-benn lezel penn begek an tok gwrac'h da vonet er-maez... Stenn-tout eo Gael, Nolwenn a c'hragella hag a fistilha get ar levenez, Yannig a rekina a-zivout e votoù-koad. Àr evezh emañ Annaig:- Yannig, petra 'faota dit ?- 'Blija ket din ar botoù-koad-mañ. Nend ant ket mat din. Re-vras int. Huanadiñ a ra, disammet: "beñ 'teus ket 'maet monet da welet an Aotroù Boulc'h. Ur bern botoù-koad 'neus er solieradur kentañ. Sur 'walc'h 'no ur re aveidout."\nArriv int, pep unan a ziskenna. An holl familhoù zo aze dija. Ar bepeed, ar memeed, an tintined, an dontoned... bout emant é skotchiñ, é stagiñ get tammoù sifelenn, é kribiñ, é kennerzhiñ.Get Annaig nend eus ket a familh da zegas. Àr-bouez ar voused, èl d'ar just. Hag ur sapre familh, m'en lâra deoc'h !Ha setu ar Yannig é karzhiñ da gerc'hat e votoù-koad. Gael é kempenn he zok. Nolwenn é sklaeraat he bouezh er privezioù...\nAg an abadenn n'he deus Annaig gwelet na klevet tra erbet. He daoulagad é sellet pizh doc'h ar saliad tud. Prest d'en em zifenn. En aner, rak èl boaz, an holl o deus diskanet d'ar c'hanaouennoù kozh, skoet an daouarn doc'h lusk ar c'hanoù gospel, ha stlaket spontus aveit pep tra.\nNeuzen, pand eo daet Yannig da saludiñ, gwisket èl ur peizant breton kozh, kerliet get korriganed hirisus gwlep-teil o bonedoù get ar c'hwez, e oa dihunet. Goude he deus redet da ziardrañv ar ridoz. Ha gourc'hemennet he zri bugel.\nBoket d'an divoc'hoù du, ha flouret blev spulc'h he zri bugel...A dam, nend eo ket aveit netra eo Yaakaar anv ar voused ! Èl o zad, ur sapre martolod anezhañ.En wolof e tala kement ha "spi"...\nEdan divrec'h bras Annaig, ec'h a an tri bugel, ken du an eil re hag ar re arall, d'ar c'h4L, lorc'h enne.\nLakaet en brezhoneg get Loig Cheveau\nMiz Du 2002\nConception & réalisation: Lauranne Copyright 2000-2003 reproduction interdite sauf autorisation.


Lituania (Lietuva e lituaneg) a zo ur vro eus biz Europa. Riblet eo gant ar Mor Baltel er gwalarn, Latvia en norzh, Polonia er mervent, Rusia (ezklozadur Kaliningrad) er c'hornôg, ha Belarus er su hag er reter. Unan eus an teir bro balt eo.\nGer-stur : "Tautos jėga vienybėje"\n"En hec'h unvander emañ kreñv ar vro"\nKan broadel: Tautiška giesmė\n(ha kêr vrasañ) Vilnius\n- Prezidant Gitanas Nausėda\n- Ministr Kentañ Ingrida Šimonytė\n- Prezidant ar Seimas Viktorija Čmilytė-Nielsen\n- Hollad 65,200 km² (123)\n- Dour (%) 1.35%\n- istimadur 2011 3,043,429 ()\n- Stankter 50,3/km² (120)\n- Hollad $70.904 miliard (75)\n- Keidenn $18,854 (46)\n0.818 (uhel) (41)\nTri live a velestradur he deus Lituania abaoe 2000. Disrannet eo ar vro e 10 kontelezh, 60 keoded ha muioc'h eget 500 seniūnijaoù.\nMelestret ez eo ar c'hontelezhioù gant gouarnerien-kontelezh anvet gant ar gouarnamant kreizel.\nLituania he-deus 3.3662 milion ag annezidi. 84.6% anezho a zo Lituaniz, a gomz lituaneg, yezh ofisiel ar vro. Bez' ez eus meur a vinorelezh, avat : Poloniz (6.3%), Rused, (5.1%) ha Belarused, (1.1%)\nAr Boloniz a ya d'ober ar vinorelezh vrasañ. Kavet e vezont e gevred ar vro dreist-holl.\nDb JL Melenchon ha Lituania : http://www.liberation.fr/debats/2017/10/24/melenchon-cesar-et-neron_1605325\n↑ Department of Statistics to the Government of the Republic of Lithuania.Population by ethnicity, census. Updated in 2007.\nAdtapet diwar « https://br.wikipedia.org/w/index.php?title=Lituania&oldid=1970065 »\nKemm diwezhañ d'an 1 Meu 2022 da 11:22\nKemmoù diwezhañ degaset d'ar bajenn-mañ d'an 1 Meu 2022, da 11:22.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Jennifer Murnane O'Connor) (KildareStreet.com)\nResults 1-20 of 837,232 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Jennifer Murnane O'Connor)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Jennifer Murnane O'Connor)


Abrege eus an Aviel/Chapistr 71 - Wikimammenn\nAbrege eus an Aviel/Chapistr 71\n◄ Meditation. Ha beza e vezin-me bepret er bed-mâ ? Pe sort fin am bezo-me ? Meditation. Ha salvet e vezin-me ? Meditation voar ar Pec’het marvel ►\nEVit ober va silvidiguez, ret eo songeal enni, ret eo pratica ar vertu, ober œuvrou mad ha douguen va c’hroas. N'em bezo quet ar Barados evit netra, ret eo e c’hounit. Hent an Eê a so enq ha stris. An hent ledan a gondu d’ar precipiç, d’ar berdition, d’an Ifern.\nO va Doue, grit din querzet en hent stris pehini a gundu d’an Eê ; roït din ar gouraich d’en em drec’hi va-unan ; roït din poaniou, afflictionou, croasiou, evel ma plijo gueneoc’h : n’am espernit quet er bed-mâ ; mæs va espernit, me ho supli, er bed-all.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_71&oldid=95074 »


Pajenn:Dizanv - Ar c’henta Miz Mari, 1868.djvu/127 - Wikimammenn\nPajenn:Dizanv - Ar c’henta Miz Mari, 1868.djvu/127\nScritur, a en em zilo e mel e eskern, ac a ziskenno en douar ganta... O ! Piou a lavaro pegen devod oa ar Verc’hez en templ ? Mar carfec’h kemeret scuer varni, gant pebez resped en em zalc’hfec’h en ilizou ? Diouallit na dennfec’h malloz an Aotrou Doue varnoc’h, o veza divodest, o caozeal, o c’hoarzin, o sellet ouz ar pez ne dlefec’h ket, e ti Zoue, ac o veza eno lezireg da bedi.\nPerac e choumas Jesus en templ, eb gouzout d’e Vam, ur Vam ker santel, ker carantezuz ! C’hoant en doa da zeski deomp beza muioc’h da Zoue eget d’ôn tud. Pebez calonad da Vari, pa velas, diouz ar pardaez, oa eat Jesus diganti ! Trista nozvez e oe an nozvez-se dezi ! Pebez\nAdtapet diwar « https://br.wikisource.org/w/index.php?title=Pajenn:Dizanv_-_Ar_c’henta_Miz_Mari,_1868.djvu/127&oldid=124511 »


Alan Stivell - Forum officiel :: Brezhoneg\nPosted: 31/07/2007 13:29:24 Post subject: Brezhoneg\nDemat deoc´h Alan,\nUr goulenn m´eus adarre : plijout a ra din komz (skrivañ) brezhoneg ganeoc´h ha pa ´vefe aesoc´h evidon ober an dra-se e galleg (pe e alamaneg). C´hoant ´m´eus da zeskiñ ha da vont war-raok gant ar yezh-se. Ur skouer oc´h evidomp, setu perak eo arouezius komz brezhoneg ganeoc´h. Da skouer : N´eo ket bet ganet e Breizh ma c´helenner ha laret en deus din ne vefe ket aet da Vreizh da zeskiñ brezhoneg hep ho sonerezh.\nNe ouzon ket koulskoude hag eo mat evit ar re all (nemet ur re bennak) pa skrivan e brezhoneg, peogwir ne gomprenont ket.\nMa goulenn deoc´h, neuze : ha gwelloc´h e vefe pa skrivfen e galleg ?\nPosted: 31/07/2007 13:29:24 Post subject: Publicité\nPosted: 31/07/2007 18:36:44 Post subject: Brezhoneg\nDemat deoc'h c'hwi Kelig,\nPlij 'ra din pa skrivit e Brezhoneg;\nma oa bepred em yezh, ur gudenn e vefe marteze, met ur wech an amzer, mat eo.\n'Vit ar peurliesañ, gwelloc'h eo marteze meskañ ar yezhoù, ur frazenn e Brezhoneg, un all e Galleg pe e Saozneg (pe Alamaneg a wechoù?); n'eo ket ar boan eseañ treiñ resis d'ur yezh d'un all; a-walc'h eo tremen d'un eil d'an egile 'vit bout komprenet mui pe vui gant an holl.\nPosted: 01/08/2007 10:05:15 Post subject: Brezhoneg\nFellout a ra din ho kinnig.


Aviel hervez sant Mark - Pennad 11 - Le Diocèse de Quimper et Léon\nAccueil - Les évangiles en breton - An Aviel hervez Sant Mark - Aviel hervez sant Mark – Pennad 11\nAviel hervez sant Mark\nJEZUZ DIGEMERET E JERUZALEM EVEL EUR ROUE\n1 Pa oent erruet tost de Jeruzalem, e-kichenn Betfaje ha Betania, dirag Menez an Olived, é kasas Jezuz daou euz e ziskibien, en eur lavared dezo :\n2— « It d’ar vourhadenn a zo dirazoh. Kerkent hag cet e-barz e kavoh eun azen yaouank ouz ar stag, ha n’eus bet c’hoaz dén azezet warnañ. Distagit anezañ hag henn digasit ganeoh.\n3 « Ma houlenn unan bennag ouzoh : « Petra ’rit aze ? » Respontit : « An Aotrou e-neus ezomm anezañ ». Ha dioustu e lezo anezañ da zond ganeoh ».\n4 Mond a reont eta, hag e kavont eun azen yaouank stag e-kichenn eun nor, er-mêz euz an ti, hag e tistagont anezañ. 5 Tud a oa eno hag a houlennas outo :\n— « D’ober petra e tistagit an azenig-se ? »\n6 Int-i da respont evel m’e-noa lavaret Jezuz, hag e lezer anezo da ober. Digas a reont an azen yaouank da Jezuz. Taoler a reont o mantilli war e gein ha Jezuz a azezas warnañ.\n8 Kalz tud neuze a léd o mañtilli war an hent ha lod all bodou trohet ganto er parkeier. 9 Ar re a gerze a-raog koulz hag ar re a zeue warlerh a youhe a-bouez-penn :\n« Hozanna !\n« Benniget an hini a zeu en ano Doue !\n10 « Benniget ar Rouantèlèz a zo o tond,\n« hini David on Tad.\n« Hozanna e barr an Neñvou ! »\n11 Hag eh antreas e Jeruzalem, en templ. Goude beza greet eur zell war bep tra en-dro dezañ, o veza m’oa dija ar zerr-noz, ez cas ahano da Vetania gand an Daouzeg.\nAR WEZENN FIEZ DIZEHET\n12 Antronoz, o veza m’edont o vond kuit euz Betania, Jezuz a zeuas naon dezañ. 13 O weled euz a bell eur wezenn ’fiez, deliou dezi, ez cas da weled ha kavoud a rafe enni eun dra bennag.\nTostaad a reas ha ne gavas nemed deliou. N’edod ket e mare ar fiez. 14 Neuze e komzas hag e lavaras d’ar wezenn fiez :\n— « Biken mui ne zebro dén euz da frouez » .\nAn diskibien a zelaoue.\nAR VARHADOURIEN KASET ER-MEZ EUZ AN TEMPL\n15 Digouezoud a reont e Jeruzalem. Eet en templ, en em lakeas Jezuz da gas er-mêz an dud a oa o werza hag o prena en templ. Tumpa ’reas taoliou an eskemmerien arhant ha kado-riou ar varhadourien goulmed.\n16 Ne leze dén e-béd da dreuzi an templ sammet gand tra pe dra. 17 Kelenn a ree ha lavared :\n— « Daoust ha n’eo ket skrivet :\n« Va zi a vo anvet ti ar bedenn\n« evid an oll boblou,\n« ha c’hwi ho-peus greet anezañ\n« eun toull laeron ».\n18 Prinsed ar Veleien hag ar Skribed a glevas, hag a glaske an tu d’e lakaad d’ar maro, rag aon o-doa razan, ablamour m’oa estlammet ar bobl gand e gelennadurez. 19 Deuet an abardaez e kuiteas kêr gand e ziskibien.\n20 En eur vond e-biou, antronoz vintin, e weljont ar wezenn ’fiez dizehet beteg he gwriziou. 21 Pèr, deuet da zonj dezañ, a lavaras :\n— « Rabbi ! Sell ta ! Seh-korn eo ar wezenn ’fiez az-poa milliget ».\n22 Jezuz a respontas :\n— « Ho-pet feiz e Doue.\n23 E gwirionez, m’hel lavar deoh : ma lavar unan bennag d’ar menez-se : « Sav alese hag en em daol er mor », ma n’eus ket douetans en e galon, ha ma kréd e tigouezo ar pez a lavar, e vo sevenet e vennad.\n24 « Setu perag e lavaran deoh : Kement a houlennoh en ho pedennou, kredit ho-peus e resevet, hag e vo roet an dra-ze deoh.\n25 « Ha pa vezit en ho-sav o pedi, m’ho-peus tra pe dra a-eneb da unan bennag, pardonit, evid ma pardono ive deoH ho pehejou ho Tad hag a zo en Neñvou ».\nGOULENNOU AR JUZEVIEN WAR HALLOUD JEZUZ\n(26)27 Distrei a reont da Jeruzalem. Jezuz a oa en templ o tond hag o vond. Prinsed ar Veleien, ar Skribed ha Pennou-Braz ar bobl a dosteas outañ, 28 hag a lavaras dezañ :\n— « A-berz peseurt galloud e rez-te an dra-ze ? Piou e-neus roet dit galloud d’henn ober ? »\n29 Respont a reas dezo :\n— « Ne rin nemed eur goulenn ouzoh. Respontit din hag e lavarin deoh a-berz peseurt galloud e ran kement-se : 30 Badeziant Yann, daoust hag euz an Neñv e teue, pe a-berz an dud ? Respontit din ».\n31 Soñjal a rejont enno o-unan : « Ma lavarom euz an Neñv e responto : Perag ’ta n’ho-peus ket kredet ennañ ? 32 Ha lavared e raim : a-berz an dud ? »\nAon o-doa, rag an oll a grede e oa, e gwirionez, Yann eur profet. 33 Neuze e respontjont da Jezuz :\n— « N’ouzom ket ! »\nHa Jezuz dezo :\n— « Me, kennebeud, ne lavarin ket deoh a-berz peseurt galloud e ran kement-se ».\nPennad 10 Pennad 12


Journal de Renaud Camus, mardi 12 juin 2018\ncréée le jeudi 14 juin 2018, 17 h 11\nmodifiée le jeudi 14 juin 2018, 17 h 27Plieux, mardi 12 juin 2018, une heure et demie du matin. Je n’ai pas souvenir d’avoir jamais vu Paris dans un état de décrépitude aussi marqué que ~~~~~ ~~~ ~~~ ~~~~~~~~ ~~~~~~~. ~~~ ~~~~~~ ~~~~ ~~~ ~~~~~~ ~~~ ~~~~~~~~ ~~~~ ~~~~~~~~~ du tiers-monde. Tout ~~ ~~~~ ~~~~~~~~~~~~, ~~~~~, ~~~~~, ~~~~~~~~, ~~~~~~~~~, ~~~~~~~ ~~~ ~~~~~~~~, ~~~~~~~~~ ~~~ ~~~~~~. ~~~ ~~ ~~ ~~~~~~~~ ~~~~ ~~~~~~~~, ~~~~~ ~~~ ~~~ ~~~~~ ~~~~ ~~~~ ~~~~~~~~ ~~~ restauration ou d’entretien, ~~~~ ~~~~~~~~~~~~~~~ ~~’~~~ ~~~~~~ ~~~ ~~~~~~~~~~~~~ ; ~~~ ~~~ ~~~~~ ~~’~~~~~~~~~ ~~~~~ ~~~~ ~~~~ ~~~~~~~~, ~~~ ~~~~~~~~ : ~~~ ~~~~ ~~~~~~~~ travaux ~~~~ ~~~~~~~~~~~~~ — ~~~~~~~ ~~~~ ~~~~~~~~~~ ~~ demi ou complètement ~~~~~~~~~~~, ~~~~ ~~~~~~ ~~~~~~~~~~~~ ~~~ ~~~~~ ~~’~~~~~~~~~~~~~, ~~~~~ ~~~ ~~~~~ ~~~~~~~~~ ~~~ ~~~~~~~~~~ ~~’~~~~~~, ~~ ~~’~~~~~ ~~~ ~~~~~~~~~ ~~~~~~~~~~ ~~~ ~~~~ ~~~~~~, ~~~~~~~~~~~ ~~~ ~~~~~~~~~~ ~~~ ~~~~~~~~~~ vert et de ~~~~~ ~~~~~~~~, ~~~ ~~~~~ ~~~ ~~~~~~~~~ ~~~ ~~~~~~~~~. ~~~~ ~~~~~~~~ ~~~ ~~’~~~~~~~~~ ~~~ ~~~ ~~~~~~~~ ~~~’~~~ ~~~~~ ~~~~~~~ ~~~~~~~~~ ~~~ ~~~~~ ~~ ~~~~~ ~~~ ~~~~~~~~~ ~~~ ~~~~~~~~~~~, sans doute bien ~~~~~~~ ~~ ~~~~~~~~, ~~~~~ ~~~~, ~~~~~ ~~~~ ~~~~~~~~ ~~~~~~~~~ ~~~ ~~~~~~~~ ~~~ ~~~ ~~~~~~~~~ ~~~ ~~~~~, ~~~~ ~~~~~~ ~~~ ~~~~~~ ~~~~~~ ~~~~~ ~~~~~~~~~ ~~~~ ~~~~~~~~-~~~~~~~ ~~~ ~~~~~~~ sur les trottoirs ~~~ ~~’~~~~~~~~ ~~~~ ~~~~~~~~~~~ ~~~~~~’~~~~ ~~~~~ ~~~~~~~~~~~~~, ~~~~~~~~~, ~~~~~, ~~~~ ~~~~~ ~~~~~~~~~~ ~~~~~~~ ~~~ ~~~~~~~~~~ ~~~ ~~~~ ~~~ ~~~~~~~~ ~~~~~ ~~~~ ~~~~~~~~~~~ ~~~~~~~~~~~~~ ~~~~~ ~~~~ débordent.\nSur ~~~~ façades des monuments ~~~ ~~~~~~~~~~~, ~~~~ ~~~~~ ~~~~~~~~ ~~~~~~~ ~~~~ ~~~~~ ~~~~~~ ~~~~~~ ~~~ ~~~~~~ ~~~~~~~~~, ~~~ ~~~~~~~~~~ ~~~~ ~~~~~~~~~ ~~~~~~~~~~~ ~~~ ~~~~~~~~~ ~~~~~~~~~~~~~~~~, ~~~ ~~~~~~ ~~~~~~~~~~, ~~~ ~~~~~~ ~~~~~~~~, de leurs montres, ~~~ ~~~~~~ ~~~~~~~~~~ ~~~~~~~~ ~~~~. ~~’~~~~ ~~~~~~~~~~, ~~~~~~~~, ~~~~~~~, ~~~~~ ~~~~~ ~~~~~~~ ~~’~~~~~~~~~ ~~~~~ ~~ ~~~~~ ~~~~ ~~~~~ ~~~~~~~~~~~ ~~~~ ~~~ ~~~~~~~~~~ ~~~ ~~~~~~~ ~~~ ~~~~~~~~~~ ~~~ terrain, car chacun ~~~~~~~~~ ~~’~~~~~~, ~~~ ~~~~~~~~, ~~’~~~~~~~~~~~ : ~~~ ~~~~~~~~~~~~~~~~ ~~~ ~~’~~~~~~~, ~~~ ~~~~~~~~~~~ ~~~~ ~~~~~~~~~~~ ~~’~~~~~~~. ~~~~ ~~~~~~~~ ~~~~~ ~~~~~ ~~~~~~~~~ : ~~~~ ~~~~~~~~~ ~~~ ~~~~~~~~~~~ ~~~~ ~~~~~~~, ~~~ ~~~~~~~~~~~~ à eux, y ~~~~~~~~~ ~~~~~~ ~~~~~ ~~~ ~~~~~~ ~~~~~~~~~. ~~~ ~~~~ ~~’~~~~~~ ~~~ ~~~~~~ ~~~~~~~~~ ~~~ ~~~~~~~~~~~ ~~~~ ~~~ ~~~~~~~~~~~~ ~~~~~~~, ~~~ ~~~~~ ~~~ ~~~~~~~~~~~~~ ~~~~~~~~~~, ~~~~~ ~~~ ~~~~~ ~~~ dans l’autre, et ~~~ ~~~~~~~~ ~~~~~ ~~~ MHI.\nDans ~~~~~~ ~~~~~~ ~~~ ~~ ~~ ~~~~~~~ ~~~~~~~~~ ~~~ ~~~~~~~~~~, ~~~~~ ~~~ ~~~ ~~~~~~~~ ~~~ ~~~’~~~~ ~~~~~~~~~ ~~~~~. ~~~ ~~~~~~~~ ~~’~~~~, ~~’~~~~~~~~~, ~~~~ assez de culture ~~~ ~~~ ~~~~~~~~~~ ~~~~~~~~ ~~~~~ ~~’~~~~~~~~~~~ ~~~~ ~~~~~~~~ ~~’~~~~ ~~~ ~~~ ~~~~~~~~~ ~~~~~~~~~~, ~~~ ~~’~~~~ ~~~~~ ~~~~~~ ~~~~~ ~~~~ ~~~~~~~~~, ~~~ ~~~~~~~, ~~~~ ~~~~~~ ~~~ ~~~ ~~~~~~, ils jettent leur ~~~~~~~ ~~~~ ~~~~ ~~~~~~~~~ ~~~~ ~~~ ~~’~~ ~~ ~~~~~ ~~~~~ ~~~ ~~~~~ ~~~~~. ~~~~~~ ~~~~ ~~~~~~~~~~ ~~~~~~~~~~~, ~~~ ~~~~~~~~~ ~~~ ~~~~~~~~~~~~, ~~~~~~~~~~~~ ~~~ ~~~~~~ ~~~~~~~ ~~~~~ ~~~~~~~~ en Paris la ~~~~~~~~~ ~~~~~~~~~~~~ ~~~ ~~~~~~, ~~~ ~~~~~, ~~~~ ~~~~~~~~~, ~~~ ~~~~~~~~~~~~ ~~~~~~~~~~~ ~~~ ~~~~~~~. ~~~~~ ~~~~ ~~~~~~~~~~ ~~~ ~~~~~~ ~~~~~~ ~~~ ~~~~~~~~~ ~~~~~, ~~~~ ~~’~~~~~~~~~ ~~~~~~~ ~~~~~~~ ~~~ venir, car il ~~’~~ ~~ ~~~~~ ~~~~~ ~~~ ~~~~~ ~~~~~ ; ~~~ ~~~ ~~~~~~ ~~~~~~ ~~~ ~~~ ~~~~~ ~~~~ ~~~~ ~~~ ~~~~~ ~~~~ ~~~ ~~~~~ ~~~~~~~~~~ ~~~~~~~~~ ~~~~~~~. ~~’~~~~ ~~~~~~~ la société dépenaillée ~~~~ ~~~~~ ~~~~~ ~~~~~~~, ~~~ ~~~~~ ~~’~~~~ ~~~~ ~~~~~~~~ ~~~ ~~~~~ ~~~~~~~~ ~~~~~ ~~~ ~~~~~~~~~~~~~ ~~~~~ elle.\nDe ~~~~~, ~~~~~ ~~~~ ~~~~~~~~~~ ~~~ ~~~~~~~ ~~~ ~~~ ~~’~~~~~~, ~~~ Petit Remplacement est ~~~ ~~~~~~ ~~~~~~ ~~~~~~~~~ ~~~~ ~~~ ~~~~~~. ~~~~~~ ~~~~~~ ~~~~ ~~~~~~ ~~~~~~~~~~~~, ~~~~~~~~~~~~~~~, ~~~~~~~ ~~~~~~~~~~~ ~~~ ~~~~~~~~~~~, ~~~~~ ~~~~ ~~~~~~~ ~~~~~~ ~~~~ ~~~~~~ ~~’~~~~ ~~~~~~~ ~~~~~~~~~~~~ ~~~~~~~~~~~~~, prolétarisante, qui ne ~~~~~ ~~~ ~~’~~~~~~~~~~~~ ~~~ ~~’~~~~~~~~ ~~~ ~~~~~~~ ~~~~~ ~~~~ ~~~~~~. ~~~ ~~~~ ~~’~~~~ ~~~~~~ ~~~~~ ~~~ ~~~~~~~ ~~~ XIXe ~~~~~~~ ~~~ ~~~~~ ~~~~ ~~~~~~~~~~ ~~~~~~~~~~ ~~~ XXe, l’installation en bernards-l’ermites ~~’~~~ ~~~~~~~ ~~’~~~~~~~~~ ~~~ ~~~ ~~~~~~~~~~~~ ~~~~~ ~~~~ ~~~~~~ ~~~~~~~ ~~~ ~~~ ~~~~~~~~~ ~~~ ~~~~~, ~~’~~~~~~ ~~~’~~~~ ~~~~~~~~~~~ ~~~ ~~~ ~~~~ ~~~~~~~~~ ~~ ~~~~~~~~, ~~~~~ ~~ ~~’~~~~~~~~ de la ville ~~~~~~~~. ~~~ ~~ ~~ ~~~ ~~~~~~~~ ~~~~~~ ~~~~~~ ~~’~~~~~~~~~~~~~, ~~’~~~~~~~~~~, ~~’~~~~~~~ ~~~ ~~~ ~~~~~~, ~~~ ~~~ ~~~~~~~~~~~ ~~~~ ~~’~~ ~~~~~~~, ~~~ ~~~~ ~~~ ~~~ ~~~~~ ~~~ ~~~ la comprend.\nvoir l’entrée du mardi 12 juin 2018 et son image dans Le Jour ni l’Heure


Los Glochos - Wikipedia\nAr Glochos a zo ur strollad kanerien ha sonerien eus Breizh. Kanañ a reont e galleg. An anv «Glochos» a zeu eus anv an daou vreur Glocheux, sonerien eus Pondivi, hag a sone sonerezh stadunanat er bloavezhioù 1970.\nMeskañ a reont meur a zoare sonerezh (ijinet o deus ar sonerezh pekno), gant komzoù diwar-benn ar Stad hag ivez diwar-benn ar maezioù en un doare farsus. «Galette saucisse» pe «Paté Hénaff» ha «Tire la chasse», graet o deus ur ganaouenn brudet-mat «Rien à foutre».\nPemp soner emaint er strollad, un tabouliner (Jacky Pestel), ur gitarour ha gitarbouder («Chim»), ur soner piano ha sintetizer (Jean-Noël Rose), ha daou ganer (Fañch ha Minig), met ar reoù all a gan ivez e doare ar c'han-ha-diskan. Son a ra Hervé Bertho ganto ivez.\nAdtapet diwar « https://br.wikipedia.org/w/index.php?title=Los_Glochos&oldid=1469662 »\nDernière modification le 4 Ebr 2013, à 18:00


Pajenn:Heuriou brezonnec ha latin.djvu/228 - Wikimammenn\nPajenn:Heuriou brezonnec ha latin.djvu/228\ncouls en fin ar gousperou, non pas epquen da sul, mæs ive da vouel bers. Hor Mam santel an Ilis eo e deveus instituet ar processionou-ma, evel ma int bet inspiret gant Doue memes el lesen ancien, en pehini e velomp cals a exemplou anezo. An Ilis eta e deveus heuliet al lesen ancien er poent-ma o commanç ober processionou quer quent ha m’he permetas ganti ar persecution pehini en devoa diouz an dirantet er gommançamant ar gristenez.\nAr fin hac an intantionou en general p’evit re eo bet instituet ar processionou-ma quen da vont en tro’r-veret, quen da vont eleac’h all pelloc’h , eo da guenta evit renta un enor dreist-ordinal da Zoue, hac ive d’ar Verc’hes ha d’ar sænt, evel eo procession dissul Bleuniou, eleac’h ma teu an Ilis da nevezi an enor a oe rentet d’hor Salver pa reas he antre solennel gueichal er guear a Jerusalem ; evel ivez er procession ar sacramant eleac’h ma reer ur speç a driomph d’hor Salver ebarz ar myster-ma ; hac evel er processionou a vez great particulieramant en enor d’ar Verc’hes pe d’ar sænt, eleac’h ma vez douguet gant pomp ha gant resped imaij ar Verc’hes pe relegou ur sant bennac aviziou ; d’an eil, evit trugarecat Doue eus he c’hraçou special hac evit obteni diganta a nevez graçou all particuHer; d’an drede, evit enori ar sorti a Vap Doue digant he Dad eternel, pa zeuas d’en em ober den, hac evit enori ar beachou en deveus grêt evidomp er bed-ma ; d’ar pevare, evit ober pinijen eus hor pec’hejou, hac apæsi coler Doue pehini a veritomp dreizo, evel ma’z eo an intantion eus a processionou ar jubile hac eus ar re sant Marc hac ar rogationou ; d’ar pempet, evit imita an devotion eus ar gristenien ancien pere a iea da visita beziou ar verzerien ; evelse ive e ra alies ar processionou ur station en un ilis pe en ur chapel devot bennac d’ar Verc’hes pe da darn eus e sænt, eleac’h ma vezont pedet hac enoret particulieramant ; d’ar c’huec’hvet, evit antreteni an union gristen ha\nAdtapet diwar « https://br.wikisource.org/w/index.php?title=Pajenn:Heuriou_brezonnec_ha_latin.djvu/228&oldid=98134 »\nKemmoù diwezhañ degaset d'ar bajenn-mañ d'an 18 Gen 2017, da 16:10.


Pajenn:Crocq - Marvailhou Kerne, 1910.djvu/104 - Wikimammenn\nPajenn:Crocq - Marvailhou Kerne, 1910.djvu/104\nman da zont d’o laza ; ar c’hig a vo d’ezo, ar c’hrec’hen d’in me. »\nHag, evit gwir, antronoz vintin e oe lezet gwad da zaoud ar maner. Nag ar gigerien a oa laouen an tamm anezo ! Hag an aotrou Furzod da Bont ’n Abad gant eur c’harrad krec’hen, bec’h daou loan kezeg. Pa zigouezas er marc’had :\n« Pegementan tamm eus ar c’hrec’hen ? » a c’houlennas eur marc’hadour digantan.\n— « Kant skoed ar vleven adarre, egiz an devez all, » eme an aotrou. Ar marc’hadour a reas eun hej d’e ziouskoas, a droas e gein en eur lavaret : « Heman a zo zod. » — An aotrou a glevas hag a respontas kerkent : « Fazia ’ rit ; me n’oun ket zod, Furzod an hini ez oun. » Mes kaer en doa gortoz, ne gave ket gwerz d’e varc’hadourez.\nAbarz fin, e tigouezas gantan Noun, gouzout a rit, Noun Pibenn, marc’hadour saout ar Pont. — « Pegement ar c’hroc’hen ? » eme Noun, e gorn butun berr o vogedi e fri d’ezan. — « Kant skoed ar vleven adarre, egiz an devez all. » a respontas an aotrou. — « Ah ! Paour kez aotrou Furzod, fazia ho peus great ! Kant skoed ! Pe, petra ? Boulc’hurun ! Ar zod a rez ac’hanoun, va fôtr ? eme Noun-Dal ; pak ha kerz da gousket d’an heol ! »\nHa Pibenn, disvanta eur vodennad gant an aotrou ken ma ’z eas da gornigellat seiz kammed ac’hano. An aotrou paour ne c’houlennas ket e rest, hag a zistroas d’ar gear gant e c’hrec’hen, mezek ha trist e glipen, m’hen asur d’eoc’h !\nPa zigouezas er C’hastel-C’hwistel, an aotrou Furzod a lavaras d’e itron ; « Ché ! Plac’h paour, Yan en deus rivinet ac’hanomp. Ar c’hrec’hen a yee hepken daou skoed pe seiz lur an tamm anezo, ha n’eo ket kant skoed ar vleven an hini eo ! »\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/104&oldid=124192 »


Pajenn:Morvan - Kenteliou hag istoriou a skuer vad evit ar Vretoned, 1889.djvu/144 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/144\nha souden e teuaz an daelou en he zaoulagad. Person Itron Varia ar Gounidou, boas da velet tud evelse o tistrei oc’h Doue, her guelaz hag a deuas d’he gaout. An den iaouanc a gofessas, a jomas eun derveziou bennag eno, hag araog dont euz a Baris en devoue an heur da reseo he Zoue.\nEun dervez, emezhan, e voe roet din da anaout pe ger gallouduz eo an Ave Maria. E kichen guele ar maro eo e teskis kementse, e kichen guele eur verc’h spirituel din hag a garien cals, eur c’hreg iaouanc hag e doa great ganen, n’oa ket c’hoas goal bell, he c’hommunion genta. Ar c’hiz am oa da alia ar vugale a rea ho fasc kenta ganen, da zerc’hel mad da lavaret an Ave Maria. Ar c’hreg iaouanc-ma ne doa nemet ugent vloaz, hag a veac’h oa bloaz abaoue m’am oa he eureujet. Dalc’het e doa mad d’am ali, ha zoken, ervez eun ali all a roen d’ar vugale, e doa lavaret bemdez eun dizenez bennag eus ar chapeled. Er pevar bloas diveza e lavare ato\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/144&oldid=161885 »\nKemmoù diwezhañ degaset d'ar bajenn-mañ d'an 10 Mae 2020, da 10:46.


Buhez ar Zent. pages 252, 253, 254. Encyclopédie Marikavel.\npages 252, 253, 254\nEskob Sevill, doktor eus an Iliz ("'-636)\nIsidor a oa ginidik eus an Andalouzi hag a oa ar yaouankan eus a bemp. E c'hoar henan a zimezas da Leovijild, roue ar Wisigothed; Leandr ha Fuljanz, e 'zaou vreur, a varvas eskibien ha sent; Florentine, an eil eus e c'hoarezed, a 'n em reas leanez hag a oe brudet abalamour d'ar gwerziou santel a zavas.\nMes hen a roas muioc'h a lufr c'hoaz d'e hano evit ne roas e vreudeur hag e c'hoarezed d'o re. Kemeret e oe abred gant eskob Sevill, e vreur kosan, da zevel ha da skola. Eur spered boc'h en devoa; poan a oa o lakat eun dra 'n e benn. Eun devez, fallgalonet o welet ne zeske netra, hag aon d'ezan da vezan skoet, e tec'has eus ar skol hag e redas ar mêziou evel eun den dianket ma oa.\nEn e skuizder, ec'h azezas e-tal eur puns hag e selle ouz arroudennou kleuzet gant an amzer er men-barlen. A greiz ma oa o klask gouzout piou en devoa grêt ar roudennou-ze, eur wreg a deuas da gerc'hat dour hag a lavaras d'ezan e teue ar beradou dour, o kouezan heb ehan er memes lec'h, a benn da gleuzan ar vein ar c'haletan.\nAr respont-se a chomas pell war spered ar c'hrouadur : « Ma c'hell eur berad dour, emezan, toullan eur men gant an amzer, me ive, a drugare Doue, daoust pegen dister eo ma galloud, a deuio a benn, dre forz poanial, da zeski eun dra bennak. »\nMont a reas endro da Sevill, hag e teuas da vezan unan-eus an dud desketan war bep tra.\nDa varo e vreur Leandr, daoust ne oa tamm ebet en jal da ze, e oe grêt d'ezan, gant ar roue Rekared, ar veleien hag ar bobl, azezan war gador eskob Sevill. Gregor-Meur a gavas mat an dibab, a gasas da Isidor ar pallium hag a hanvas anezan vikel ar pab war ar Spagn a-bez.\nEpad ma oe eskob, e oe eun den trugarezus evit an holl; eveziek da embann lezennou an Iliz, dre e gomzou hag e skridou, ha da lakat o miret.\nEn amzer-ze, mignoned Arius a oa kas rei da anaout o c'henteliou hag o geier dre ar bed holl. Klask a rent, dreist-oll, 'n em dremen diouz ar yaouankiz. Isidor, pa anavezas an dra-ze, o c'houzout eo dre ar vugale e teuer a benn da zevel poblou digristen, daoust d'an nebeut a zanve en devoa, a ziazezas eun ti-skol-meur en Sevill, a zo bet brudet dre ar Spagn a-bez ha pelloc'h. E-unan e rê skol ennan, hag e levriou war wriziou ar geriou, (libri Etymologiarum), dastumet enne ar pep brasan eus e genteliou, a zo eus ar re ouiziekan a c'heller lenn.\nIsidor en devoa eun doujanz vras evit ar pab, ha lavaret a rê a-wechou e oa Kador sant Per, evit ar fe, ar pez m'eo, evit al listri, eur porz-mor 'lec'h n'eus danjer ebet evite. Eun eskob bennak o vezan goulennet outao hag an Ebestel o devoa bet, digant Jezuz-Krist, kement ha kement a c'halloud an eil hag egile, e respontas : « Skler eo e oa sant Per mestr war an Ebestel-all, p'eo gwir en devoa lavaret d'ezan : « Te a zo men, ha war ar men-ze me a zavo ma Iliz. » Evelse ive, ar pab a zo, dre e c'halloud, dreist an eskibien-all, evel m'eman ar penn dreist an izili-all eus ar c'horf. An neb eta ne fell ket d'ezan enori ar pab ha senti outan, evel m'eo dleet, a zo henvel ouz eur c'horf ha n'eo mui stag ouz ar penn. An dra-man a zo eur wirione desket d'imp gant an Iliz, hag ar wirione-ze a renker da gredi ken start ha mister an Dreinded; anez, ne oufed ket bezan salvet. »\nIsidor, goude bezan gouarnet e eskopti eun daou-ugent vla bennak, a varvas d'ar 4 a viz ebrel eus ar bla 636.\nAr pez a zo kôz e weler bugale o tec'hel kement an eil digant egile eo, dreist-oll, dre ma ve bet o sperejou labouret dishenvel.\nSetu aman daou grouadur, unan hag a zo bet kaset d'ar skol abred, dalc'het enni ha grêt d'ezan labourât start : dont a ra da vezan eun den yaouank desket kaer, a ra enor e dud hag a vo barrek da 'n em denni war an douar.\nEn e gichen, setu eun all hag a zo bet dilezet; n'eo ket bet kaset d'ar skol, pe mar deo bet, n'eo ket bet laket da labourât; eur c'hrouadur eo ha ne oar netra; laket eul levr dirakan, du ha gwenn a welo, ha netra ken. Galloud da zeski a oa ennan, koulskoude, mes ar galloud-ze a zo dinerzet, o vezan bet lezet hep impli. Brasoc'h oa, marteze, evit hini ar c'hrouadur-all, mes petra zervij, pa n'eus grêt netra gantan?\nD'ar gerent, dreist pep tra, eo d'evesât ouz ze.\nAr vugale ne c'houlennont ket gwell evit chom hep mont d'ar skol; red eo ober d'eze mont, dre gaer pe dre heg.\nPa vezont er skol, ne c'houlennont ket gwell eget chom heb ober netra; red eo dihuni aneze; diouz ma vefont grêt, e vefout kavet.


Testamant Kozh - Wikipedia\nAn Testamant Kozh pe Testamant Kentañ (henc'hresianeg : Ή Παλαιὰ Διαθήκη / hê palaià diathếkê) eo al lodenn gentañ eus ar Bibl, pe gatolik pe brotestant, enni un teskad levrioù hebraek savet e-pad ar c'hantvedoù a-raok an hoalad kristen. Dispaket eo peurvuiañ a-raok an Testamant Nevez e-lec'h ma 'z eus kaoz eus Jezuz Krist, a zo diazezer ha profed ar relijionoù kristen.\nar Pentateuc'h, pe Al Lezenn pe Torah ar Yuzevien.\nE Sened-Meur Trento (1545–63) e voe degemeret ar seizh levr (Youdith, Tobit,ar vMakabeed 1 ha 2, ar Furnez, Furnez Sirac'h, Barouc'h gant lizher Yeremia) mui an tammoù eus Levr Ester ha Levr Daniel ha na gaver ket en destenn hebraek, evel kanonel. Met peogwir ez eus bet tabutoù e-pad kantvedoù war o divoud e vez graet "eilkanonel" anezho.\nAr Brotestanted a ra peurliesañ gant ar Bibl hebraek (hini Yuzevien Palestina). Pa lakaont an testennoù eilkanonel e tiforc'hont anezho diouzh ar re all. Un toullad testennoù orin en hebraek eus ar skridoù eilkanonel a zo bet adkavet.\n↑ hervez troidigezh An Tour-Tan\n↑ Levrenn 1 Troidigezh An Tour-Tan, 1981\n↑ "Tora" e troidigezh An Tour-Tan\n↑ La Bible de Jerusalem,cerf, embannadur 1998, p10\nAdtapet diwar « https://br.wikipedia.org/w/index.php?title=Testamant_Kozh&oldid=1973029 »


Janed Naplez (1478-1518) - Wikipedia\nJaned Naplez (1478-1518)\nUr bajenn disheñvelout Janed Aragon zo ivez.\nUr bajenn disheñvelout Janed Naplez zo ivez.\nJaned Naplez, pe Giovanna d'Aragona (1478-1518), a oa rouanez Naplez, dimezet da Ferdinant II Naplez.\nGanet e oa Janed e Naplez e 1478, ha merc'h e oa da Ferdinando Iañ Naplez ha d'e eil pried Janed Aragon (1454-1517). Merc'h-vihan e oa da Yann II Aragon ha d'e eil pried Juana Enríquez. Hanterc'hoar e oa da Alfonso II Naplez ha Frederico IV Naplez.\nEn 1496, d'he 17 vloaz, e voe dimezet Janed d'he niz Ferdinando II Naplez. Hennezh a oa mab d'he hantervreur Alfonso II Naplez. Ar voereb plac'h nevez a oa 17 vloaz, hag an niz paotr nevez 27 bloaz. Ha mervel a reas Ferdinando II d'ar 7 a viz Gwengolo er bloaz-se en-eeun. Bugel ebet ne oa bet.\nFedrico IV Naplez, eontr Ferdinando, ha hantervreur Janed, an hini a voe anvet da roue. Janed a vevas daou vloaz warn-ugent c'hoazh, addimeziñ avat ne reas ket.\nAr roue saoz Herri VII o klask gwregAozañ\nE miz C'hwevrer 1503 e kollas Herri VII, roue Bro-Saoz, e bried kentañ, Elizabeth of York. 46 bloaz e oa, ha c'hoant dezhañ addimeziñ. Ar rouanez Izabel Kastilha a gomzas dezhañ eus Janed Naplez, a oa 25 bloaz d'ar poent-se, marteze dre ma felle dezhi distreiñ selloù ar Saoz diouzh he merc'h Katelin Aragon. Ha Herri da gas kannaded da Naplez en 1505, da welout ha koant a-walc'h e vije an danvez-pried. Goulennoù Herri ha respontoù ar gannaded a voe meneget e buhezskrid Henry Bacon e 1622, The Historie of the Raigne of King Henry The Seventh, hag embannet e Londrez 250 vloaz goude evel Instructions given by King Henry the Seventh, to his embassadors, When he intended to marry the young Queen of Naples: together with the answers of the embassadors (published in London: 1761, by T. Becket and P.A. De Hondt).\nAdtapet diwar « https://br.wikipedia.org/w/index.php?title=Janed_Naplez_(1478-1518)&oldid=1954750 »\nKemm diwezhañ d'an 15 C'hwe 2022 da 09:26\nKemmoù diwezhañ degaset d'ar bajenn-mañ d'an 15 C'hwe 2022, da 09:26.


Colonnes infernales - Wikipedia\nColonnes infernales a vez graet eus unvezioù stourm a oa bet kaset gant Gouarnamant an Dispac'h Gall etre Genver ha Mae 1794, dindan urzhioù ar c'homandant jeneral republikan Turreau, e-kerzh Brezel Vendée. Ar gefridi roet dezho e oa flastrañ da vat emsavidi ar Vendée milourel. En gwirionez dre bezañ lazhet milieroù a drevourien e oa bet roet lañs hag un-dro d'an emsavadeg.\nLazhadeg Les Lucs-sur-Boulogne\nUr wech trec'het an emsavadeg vilourel gant al Lu katolik ha roueel e fin ar bloavezh 1793 e-kerzh ar Virée de Galerne, ar jeneral Turreau a sav ur steuñv evit treuziñ ar Vendée gant daouzek kolonenn o kaout an urzhioù-se : lazhadegañ an holl « forbanned » o devoa kemeret perzh en emsavadeg, maouezed ha bugale ivez; fiñval ar poblañsoù etre pe republikan ; skrapañ an eostoù hag ar chatal ha plantañ tan er c'hêriadennoù hag er c'hoadoù.\nEus Genver betek miz Mae 1794, ar c'holonennoù e ya gant hentoù an tiriadoù emsavet e Maine-et-Loire, Loire-Inférieure, ar Vendée hag an Deux-Sèvres. Urzhioù Turreau n'int ket sentet memes mod hervez ar jeneraled. Lod a glask chom hep bezañ taer betek re, lod all avat a ya pelloc'h c'hoazh o plantañ tan e pep lec'h, preizhañ, gwallañ, jahinañ chivous. Ouzhpenn-se lazhañ a reont an dud ne vern an oad, ar reizh nag ar mennozhioù politikel. En holl ez eus bet lazhet degadoù a vilieroù a dud gant ar c'holonennoù-tan a voe lesanvet « colonnes infernales ».\nDisoc'h an doare-se d'ober, a oa bet ar c'hontrol mik diouzh ar pezh a oa sañset bezañ. Emsavadegoù lies a voe gant ar jeneraled Charette, Stofflet, Sapinaud ha Marigny. A-benn ar fin ar jeneral Turreau ne oa ket deuet a-benn da drec'hiñ an emsavidi fuloret ruz. Fallagriezh daonet ar c'holonennoù a oa bet diskuilhet gant ar republikaned lec'hel ha gant komiserien poltikel. Kollet gantañ fiziañs Komite ar salud publik, skarzhet e vez diouzh e bost. Dre ma ne oa ket mui e-penn an traoù e voe paouezet e miz Mae 1794 gant obererezhioù ar c'holonennoù. Ar brezel a oa bet adlañset ha padout a raio betek 1795.\nSteuñv « flastradenn ar Vendée »Aozañ\nBrezel Vendée a oa kroget e miz Meurzh 1793. E penn kentañ, an emsavidi eus Vande eus al Lu katolik ha roueel a oa bet trec'h e-pad an nevezamzer: kemeret e oa bet kêrioù Thouars, Fontenay-le-Comte, Saumur hag Angers .\nAr Spont bras er c'hornôgAozañ\nMemes mare evit ar c'holonennoù-tan, ar Spont bras a vez lakaet da dalvezout el lec'hioù republikan lec'h ma veze kavet milieroù a brizonidi, tud eus Vendée, Chouanted, Girondined... Soudarded ar c'holonennoù-tan a gemere perzh a-wechoù er boan a varv. Al Loire-Inférieure hag ar Maine-et-Loire a oa bet an daou departamant lec'h ma voe ar muiañ a dud lazhet e-kerzh ar Spont bras.\nEl Loire-Inférieure, e Naoned, ar c'homiser Jean-Baptiste Carrier, a lak d'ar marv etre 8000 hag 11 000 prizoniad, maouezed, bugale war un hollad a 12 000 ha 13 000 prizoniad. Beuzadennoù Naoned etre ar 16 a viz Kerzu 1793 betek ar 27 a viz C'hwevrer 1794, a lazh etre 1 800 ha 9 000 den, hervez an istorourien e vefe muioc'h etre 4 000 ha 4 860. Fuzuilhadennoù Naoned a lazh etre 2 600 ha 3 600 gouzañver. Ar guillotine, staliet Plasenn Bouffay, a voe implijet evit 144 den, gant 24 artizan ha labourer lazhet d'ar 17 a viz Kerzu 1793, e-touezh anezho : 4 bugel oadet a 13 pe 14 vloaz. Ar guillotine a voe implijet goude-se evit 27 den all d'an 19 a viz Kerzu, gant 7 maouez lazhet, ar c'hoarezed Métayrie en o zouezh, oadet etre 17 hag 28 vloaz. Ouzhpenn-se, ar c'hleñved-red Typhus en toulloù-bac'h en Naoned en doa lazhet un 3 000 den. E Paimbœuf, 162 den a zo toullbac'het, 103 a voe fuzuilhet pe dibennet.\nAr gwaskerezh a zo gwadus ivez er Maine-et-Loire, rent eo gant ar gomiserien Nicolas Hentz hag Adrien Francastel. En Angers, 290 prizoniad a zo fuzuilhet pe dibennet. 1020 a oa marvet gant kleñvedoù pa oant toullbac'het.\nBeuzadennoù Naoned en 1793, pentur gant Joseph Aubert, 1882.\nHent ar c'holonennoùAozañ\nD'an 28 a viz C'hwevrer, ar golonenn a stourm a-enep unvezioù stourm Charette. E-kerzh an emgann, ar penn batailhon Matincourt, un ofiser eus Cordellier, a ya el Lucs-sur-Boulogne hag a lazhadeg etre 500 ha 900 trevour e Chapel ar Petit-Luc. Al lazhadeg-se marteze eo an hini brudetañ gant ar c'holonennoù-tan. 564 korf a zo bet adkavet gant an abad Charles Vincent Barbedette, gant 109 bugel oadet dindan 7 vloaz.\nPennad spisoc'h: Lazhadeg Les Lucs-sur-Boulogne\nAr golonenn a'n em stroll, ha d'ar 1añ a viz Meurzh, e voe lazhadeget 66 trevour e Saint-Étienne-du-Bois ; tri devezh war-lerc'h, Les Brouzils a zo devet evit an eil gwech ha lazhadeget 270 anneziad. D'ar 5 a viz Meurzh, ar Republikaned a dreuz Montaigu, Clisson, Maodilon hag Ar Palez gant tizh. An deiz war-lerc'h erruet eo en Le Loroux-Bottereau, eno e vez flastret un dolpageg emsavidi ; ar soudarded a chom tri devezh e kêr a vez riñset.\nAdtapet diwar « https://br.wikipedia.org/w/index.php?title=Colonnes_infernales&oldid=1912033 »\nDernière modification le 29 Gwe 2021, à 21:44\nKemmoù diwezhañ degaset d'ar bajenn-mañ d'an 29 Gwe 2021, da 21:44.


Tolz molekulel - Wikipedia\ntolz molekulel ur volekulenn bennak a zo kevatal d'ar c'heñver etre he zolz hag unanenn tolz an atomoù : u (a glot gant 1/12 eus tolz un atom karbon 12).\nBez' e c'heller jediñ anezhi dre sammañ tolz atomek an holl atomoù eus ar volekulenn, pe ivez, muzuliañ anezhi ent arnodel dre spektrometriezh tolz.\nFaktor treiñ eus an tolz molekulel d'an tolz molel : tolz molel = tolz molekulel × (6,022 × 1023)\nKudenn an izotopoùAozañ\nTolzoù diheñvel a zo en izotopoù. Er spektrometriezh tolz e kemerer peurvuiañ an tolz monoizotopek evit ar molekulennoù bihan, eleze tolz an izotop stankañ eus pep elfenn. Kavet e vez an tolzoù implijet da jediñ an tolz molekulel monoizotopek, e-barzh un daolenn eus tolzoù an izotopoù ha n'int ket ar memes re hag ar re a gaver a-barzh un daolenn beriodek voas. Evit ar molekulennoù brasoc'h e kemerer alies an tolz molekulel keidennek pa n'eo ket nemetken gant izotopoù stankañ pep elfenn ez int kompozet moarvat. Bez' e c'heller jediñ an tolz keidennek-se dre ober gant niver tolz an elfenn a gaver en taolennoù periodek boas.\nDa skouer : tolz molekulel an dourAozañ\n1,00794 u eo tolz atomek an hidrogen hag 1,00794 u hini an oksigen. Dre se e c'heller jediñ tolz molekulel ur volekulenn dour dezhi ar formulenn H2O evel henn :\n(2 × 1,00784 u) + 15,9994 u = 18,01508 u.\nPadal ez eo 1,00783 u tolz an hidrogen 1 (an izotop stankañ), ha 15,9949 u tolz an oksigen 16 (an izotop stankañ), setu ez eo 18,0105 u tolz ar volekulenn dour stankañ peogwir ez eus moarvat un dasparzhadur stadegel eus an atomoù a ro ur skeudenn vat eus an izotopoù hed-ha-hed ar volekulenn.\nTolz molel un danvez bennak a zo anezhañ tolz 1 mol (unanenn SI evit ar c'hementad SI diazez kementad danvez a zo n e simbol). Kevatal eo gant liesad an tolz molekulel dre digemmenn Avogadro 6,022 × 1023 gant an unanaenn SI kg/mol, met bez' e reer ivez gant g/mol.\nUnanenn tolz atomek\nAdtapet diwar « https://br.wikipedia.org/w/index.php?title=Tolz_molekulel&oldid=1474066 »\nDernière modification le 4 Ebr 2013, à 19:27\nKemmoù diwezhañ degaset d'ar bajenn-mañ d'an 4 Ebr 2013, da 19:27.


Pajenn:Koñchennoù eus Bro ar Ster Aon.djvu/42 - Wikimammenn\nPajenn:Koñchennoù eus Bro ar Ster Aon.djvu/42\n« Marc’h en deus diskouarn e Vorvarc’h ! »\nHag heñ a gas e zorn d’e benn hag a gav diskouarn marc’h e lec’h e re, nijet ne oar dare da belec’h.\nHag ar paour-kaez Marc’h a goll e spered, ha tec’hout a ra timat ac’hano. Dre an noz du-dall e tec’h, e tec’h, e-unan penn. Koll a ra e skiant vat gant an hekleviou a gendalc’h gwelloc’h-gwella da gas an eil d’egile :\nTreuzi a ra eur c’hoad bras, hag ar skourrou, o plega gant an avel, a lavar kenetrezo :\nTremen a ra dre eul lanneg, ha brug ha lann a vouskan :\nGeot ar parkeier, bleuñv ar pradeier, kivni ar vein, touskan ar gwez, an ezenn o redek er saonenn, pep tra a hop :\nAn hoper-noz a gri d’al loar :\nAn teuzed o deus da son-dañs :\nAr gaouenn ha labous an Ankou a zo seder o voudal :\nAn eostig, war e vod, a richan, war eun dro gant hiboud an dour :\nMarc’h a c’haloup endra ’c’hell, met an eil pez eus e zilhad o steki ouz egile a ra :\nAtao o tec’hout, bepred o redek, dalc’hmat o c’haloupat, ar roue Marc’h a zigouez en e gêr, berr warnañ, e c’hellit kredi, a-barz ma ’z eo strinket ar goulou-dreiz.\nMont a ra d’e balez ha ne ro aotre ebet ken da zen da zont betek ennañ. Ma ne oar ken an dud hag heñ ez eus anezañ, kerkoulz lavarout. Pa ro eun urz d’eur mevel bennak, dioustu eur ouel hag a dap betek an douar a souch e benn. Met a vouez a zo ken taer ma ne gred nikun chom hep senti war an tomm.\nKreski a ra e varo evelato, hag o veza an ne fell ket d’ezañ kaout anezo hir, e teu eur perukenner bep sizun da droc’ha anezo d’ezañ. Rankout a ra ar roue lezel ar perukenner da welout e ziskouarn-marc’h hag e vleo reun. Gant aon e tiskuilhfe kement-se e laz anezañ raktal bep gwech.\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/42&oldid=146149 »\nKemmoù diwezhañ degaset d'ar bajenn-mañ d'an 4 Her 2018, da 07:08.


55 858 200 ann. (2005)\nGorread 192 000 km²\nGouarner T. N. Chaturvedi\nKarnataka zo unan eus stadoù India, war aod ar c’hornôg. Savet e voe e 1956, pa voe krouet meur a stad nevez hervez bevennoù ar yezhoù. Kannada eo yezh ofisiel ar stad.\nTremen 55 milion a anezidi zo e Karnataka, da lavarout eo kement hag e meur a stad eus Europa, war ur gorread 191 773km². Bengaluru eo ar gêr-benn, unan eus brasañ kêrioù India, pa’z eus enni tremen 6 milion a annezidi.\nAn div drederenn eus annezidi ar stad a gaoze kannada, 9,96 % anezho urdu, 7,39 % telugu, 3,84 % tamil, 3,64 % marathi… hag ar re all yezhoù all c’hoazh, en o zouez an hindeg. Dont a ra anv ar stad eus daou c’her kannada, karu ha nadu, douar uhel.\nAdtapet diwar « https://br.wikipedia.org/w/index.php?title=Karnataka&oldid=1770477 »\nKemmoù diwezhañ degaset d'ar bajenn-mañ d'an 21 Gwe 2017, da 17:12.


Pajenn:Inisan - Toull al lakez.djvu/52 - Wikimammenn\nPajenn:Inisan - Toull al lakez.djvu/52\nP’en em gavas e-kichen ar ganol, e kavas eno, azezet, eun den koz, touzet e benn, e zremm dizec’het ha drouklivet. Evit dilhad n’en doa nemet eun tamm mezer groz a ziskenne eus azaleg e c’houzoug betek e dreid, hag a oa stardet gant eur gordenn en-dro d’e groaz-lez. N’oa ket brao da welet, ha koulskoude ar peoc’h a galon, ar vadelez hag ar garantez a oa merket war e dal. En e gichen e oa eur vaz hir hag, ouz beg ar vaz, eun tamm bara torz e-touez eun tamm lian. An den koz-ze ’oa sant Gwevrog, en doa savet e gouent war devenn Gwinevez, dirak bourk Trelez. Tammou eus ar gouent-ze a weler c’hoaz hirio, dreist-holl ar chapel hag an aoter a zo a-zindani eur feunteun hag a zo dour dous enni ha mad da eva. Va-unan em eus hen tanveat, eviti da veza kleuzet e-kreiz an treaz, war-c’horre an tevenn hag e-kichennig ar mor bras.\nSant Gwevrog, en eur zistrei a Berroz, e-lec’h m’en doa eur gouent all, a oa bet o pardona e Gwengamp hag e Sant-Yann-ar-Biz… A-raok mont en e gouent, e oa chomet eno, war an abardevez, da walc’hi e dreid evit en em ziskuiza eus e hent.\nO klevet Per o tont war-zu ennan d’ar red hag en eur huanada, e troas e benn. Kerkent her gwelas o tiskarga e c’hodelIou hag o teuler arc’hant en dour, evel pa vije kollet e benn gantan. P’en devoe diskarget e c’hodellou ha stlapet en dour kement gwenneg en doa, edo o vont e-unan a benn-herr d’en em deuler war e benn er ganol. Ar zant, ouz e welet, a zavas en eul lamm en e zav, a redas d'her c’haout, a grogas en e vrec’h, en eur lavaret d’ezan :\n— Da ober petra ez it aze, va bugel ?\nAdtapet diwar « https://br.wikisource.org/w/index.php?title=Pajenn:Inisan_-_Toull_al_lakez.djvu/52&oldid=128221 »


Er Vro-Vask II\nD'ar merc'her e oamp bet e Mirdi ar Peoc'h e Gernika hag e Mirdi Guggenheim e Bilbao. Un tamm diskuizh... Lestr meur ar Guggenheim hag ar pont ruz D'ar Yaou vintin e oamp harpet e Mirdi ar Skiantoù Miramon, war-bouez Donostia. Ur c'hog-dour...\nTredeidi er Vro-Vask\nDegouezhet eo an ugent skolajiad gant o ambrougerien : Padrig ha Ninnog. Hir a veaj digudenn gant an tren hag ar c'harr-boutin. Er c'harr-boutin Er mintin-mañ e oa sirius ar gaoz ha dedennus-kenañ war-un-dro. Euskareg, stad ar yezh...\nGweladenn an 3de klas e Mirdi Arzoù-kaer Kemper\nD'ar Gwener 3 a viz Ebrel eo bet kaset ar c'hlasad 3de da sellout ouzh an diskouezadeg « Gauguin – La Vision du sermon » a vez kinniget er mare-mañ e Mirdi Arzoù-kaer Kemper. Un diskouezadeg a bouez bras eo e meur a geñver : ne oa...\nUn nebeud skeudennoù eus foñs ar boutog... e koun an devezh ma oa chomet stanket hon diabarzhidi e Plogastell... Sioul ha diroll... Krogad sirius... Arabat direnkañ... Mik ! Treuz bigoudenn pe treuz siberian ?


Napoleon Iañ - Wikipedia\n(Adkaset eus Buonaparte)\nNapoléon Bonaparte, ganet Napoleone Buonaparte\nNapoleon (Napoléon Bonaparte hervez ar stumm gallekaet, Napoleone (di) Buonaparte hervez ar stumm italianek orin, Napulione Buonaparte e korseg), a oa bet ganet d'ar 15 a viz Eost 1769 en Aiacciu (Korsika), marvet d'ar 5 a viz Mae 1821 en harlu e Santez-Elena.\nKuitaat a reas Korsika da vont da soudard en arme c'hall. Buan e teuas da vezañ jeneral, ha neuze politikour ha den a stad, ha war-lerc'h impalaer gall.\n1.1 Tad, mamm ha bugale\n2 Taol-stad an 18 a viz ar Vrumenn bloavezh VIII\n3 Ren ar C'hoñsul\n4 Impalaer ar C'hallaoued\n6 Gwelout ivez\nPevarvet bugel Carlo Buonaparte, 23 bloaz, ha Maria Letizia Ramolino, 19 vloaz, e oa. E dad a oa alvokad, ha tammoù douaroù dezhañ.\nTad, mamm ha bugaleAozañ\nBet e oa an tad o stourm gant Pasquale Paoli.Met pa voe diskaret ar Republik kors e Ponte-Novo d'an 9 a viz Mae 1769 ha pa voe aet Paoli d'an harlu da Vro-Saoz ez eas a-du gant ar C'hallaoued. Peste dor lez d'ar gouarnour gall, kont Marbeuf, a orin breizhat, evit sachañ digantañ kargoù, dre ma oa an dud o kreskiñ buan en ti, ha bihan gounit an douaroù. Hervez an teodoù fall eo ar gouarnour a vije bet tad naturel Napoleon.\nDiwar an 12 bugel he doe Letizia e chomas 8 en buhez:\nGiuseppe Buonaparte (Joseph), ganet e 1768\nNapoleone, ganet e 1769\nLuciano Buonaparte (Lucien), ganet e 1775\nMaria Anna Buonaparte Elisa), ganet e 1777\nLuigi Buonaparte (Louis), ganet e 1778\nMaria Paoletta Buonaparte (Pauline), ganet e 1780\nMaria Annunziata Carolina Buonaparte (Caroline), ganet e 1782\nGirolamo Buonaparte (Jérôme), ganet e 1784.\nGallekaet e voe an holl anvioù-se da c'houde, evit abegoù politikel pe sevenadurel, pe dre ma ne blijent d'ar merc'hed.\nNapoleone Buonaparte war varc'h, kuitaet gantañ Moskva e penn e arme e 1812,livet gant Jean-Louis-Ernest Meissonier.\nTaol-stad an 18 a viz ar Vrumenn bloavezh VIII (9 a viz Du 1799) sevenet gant Napoleon Bonaparte hag e harperien a vezo ar c'hentañ pazenn o reiñ lañs da Bonaparte e bed ar bolitikerezh.\nRen ar C'hoñsul a vez graet eus un aozadur bolitikel ganet dre Taol-stad an 18 a viz ar Vrumenn. Kemer a ra plas gouarnamant ar Bodad-ren (1795-1799). Bonreizh ar bloavezh VIII a laka war wel un doare ren aotrounieg en e benn 3 koñsul met en gwirionez unan nemetken Napoleon Bonaparte hag a zeuio da vezañ koñsul difin e 1802.\nRen ar C'hoñsul a bado betek an 28 a viz ar Bleuñv bloavezh XII (18 a viz Mae 1804), deiziad fin ar Republik c'hall ha diskleriadur ar c'hentañ impalaeriezh.\nImpalaer ar C'hallaouedAozañ\nE 1815 e voe harluet da Saint Helena. C'hwec'h vloaz a vevas eno ha mervel a reas e 1821.\nFent diwar-goust an den meur : https://www.youtube.com/watch?v=Pvb57jbmGtM.\n↑ Roparz Hemon, Nouveau dictionnaire breton-français, p. 593.\nAdtapet diwar « https://br.wikipedia.org/w/index.php?title=Napoleon_Iañ&oldid=1828892 »\nDernière modification le 15 C'hwe 2019, à 21:26\nKemmoù diwezhañ degaset d'ar bajenn-mañ d'an 15 C'hwe 2019, da 21:26.


Valerian ha Laureline e brezhoneg war Brezhoweb\nAgenda de BREZHOWEB (porte parole Corinne ar Mero) publié le 8/09/17 14:08\nDate de l'évènement : le 11/09/2017 à 18 h\nValerian ha Laureline e brezhoneg.\nBrezhoweb a ginnig deoc'h un dresadenn-vev nevez evit an distro-skol, «Valerian ha Laureline». Valerian 1 (voir le site)\nLakaet eo bet enlinenn rann gentañ Valerian. Er bloavezh 2416, Valerian, studier ampart an Akademi Spas-Amzerel, e vez roet dezhañ e gefridi kentañ en amzer : arselliñ gizioù ur gêriadenn Normant er rakgrennamzer, er bloavezh 912. Terriñ a ra Valerian Trede Lezenn ar beajoù en amzer en ur saveteiñ Laureline, un dermajiez yaouank, rak un aotrou kriz, Wilfrid a Dankarville.\nAn eil rann a vo skignet adalek al lun 11 a viz gwengolo war Brezhoweb, betek an 22 a viz here.\nDiverradenn an eil rann :\nAet eo an Douar diwar-wel ha n’hall ket an Tempus Fugit, an egorlestr spas-amzerel, beajiñ en amzer ken. Divizout a ra neuze Valerian mont da Gêr-Greiz, kerbenn an holl vedoù anavezet. Oc’h en em gavout e Kêr-Greiz e kompren an daou harozh n’eo ket anavezet an Douar gant an dud. An daou Zouarad nemeto zo anezho ! Met n’o deus ket amzer da drueziñ gant o flanedenn. Troioù-kaer a vevont da sikour ar Priñs Baral, hêr tron an Impalaerezh aldebaran, da dec’hout diouzh ar Vlagosed hirisus a fell dezho bezañ mestr war ar galaksi.\nRann 3 : Valerian ha Laureline war Brezhoweb par BREZHOWEB\n3ème épisode de Valerian en breton sur Brezhoweb par BREZHOWEB\nValerian et Laureline en breton sur Brezhoweb par BREZHOWEB


Pajenn:Morvan - Kenteliou hag istoriou a skuer vad evit ar Vretoned, 1889.djvu/90 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/90\n1867. Eun intanvez ha ne deus nemet eur verc’h, a vele ar verc’h-ze clanv, hag ar vedesined n’o doa esper ebet d’he farea. Dont a reaz ar zonch dezhi d’he goestla da Itron-Varia Rumengoll. Nebeut amzer goude en em gave eürus ; bet e doa he goulen digant ar Verc’hez. An intanvez-ze zo deut da seveni he goestl ha da rei eun ofrans d’an Itron-Varia evit diskuez he anaoudegez vad.\n30 Even 1867. Eur verc’h euz a L… a zo bet meur a vloaz ep bale, hag a zo deut ar c’herzet dezhi kerkent ha ma zeo bet erbedet gant he c’herent oc’h Itron-Varia remed oll.\n1° Gouere 1867. Eur verc’hik vihan euz a B… oajet a bevar bloaz anter, a ioa dallez c’hoec’h miz a ioa, e deus resevet ar guelet kerkent ha ma o deuz he c’herent prometet dont da bardona da Rumengoll.\nEur c’hreg, chomet mudez epad pevar mis goude lacat eur bugel er bed, en em voestlas da vont da Rumengoll ; kerkent e c’hellas lavaret eur ger bennag, hag abaoue ma zeo bet o pardona e coms calz esoc’h.\n17 Guengolo 1867. Eur mous euz a enez Eussa a goeze aliez e drouk sant trivac’h miz a ioa ; he gerent o deuz he voestlet da Itron-Varia Rumengoll, hag abaoue ne ket coezet.\n— Brema ez euz eun nebeut bloaveziou, an Itron Varia Remed oll a ziskuezaz he madelez e kenver daou bried euz a L.... o parea eur bugel dezho. Ar bugel-ze en doa pevar bloaz ha n’en doa great c’hoas\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/90&oldid=161732 »\nKemmoù diwezhañ degaset d'ar bajenn-mañ d'an 9 Mae 2020, da 08:42.


Mochdre (Conwy) - Wikipedia\nMochdre zo ur gêriadenn hag ur gumuniezh e Sir Conwy, e hanternoz Kembre. Emañ er c'hornôg da Vae Colwyn. Betek miz Ebrel 1974 e oa ul lodenn eus distrig kêr Bae Colwyn. Bremañ ez eo ur gumuniezh distag.\nPoblet e oa gant 1 923 a annezidi e 2011 ha 22,5% anezho a oa kembragerien hervez niveradeg ar bloavezh-se.\nEmañ Mochdre e parrez Llangystennin, hag er gêriadenn emañ an iliz-parrez, un iliz kozh eus ar Grennamzer. Hervez ar richenn e voe savet war diazezoù ar c'hentañ iliz katolik bet savet e Kembre.\nUr gêriadenn vras eo deut Mochdre da vezañ, gant tiez nevez, stalioù hag un takad greanterezh (Parc Busnes Mochdre).\nMabinogi[kemmañ | kemmañ ar vammenn]\nDisplegañ a reer anv ar gêriadenn gant un istor a gonter er Mabinogi, e kontadenn Math, mab Mathonwy. Er gontadenn emañ Gwydion ha brezelourien eus Rouantelezh Gwynedd o laerezh moc'h e lez Pryderi e Dyfed. War o hent da zistreiñ da hanternoz Kembre, gant brezelourien Dyfed war o lerc'h, e chomont a-sav e meur a lec'h anvet "Mochdref" (kêr ar moc'h) pe "Mochnant" (traoñienn ar moc'h). Al lec'h diwezhañ, a-raok dezho treuziñ ar stêr Conwy da erruout e Gwynedd, eo kêriadenn Mochdre Sir Conwy.\nAdtapet diwar « https://br.wikipedia.org/w/index.php?title=Mochdre_(Conwy)&oldid=1654405 »\nKemmoù diwezhañ degaset d'ar bajenn-mañ d'an 29 Gou 2015, da 10:31.


(Adkaset eus Trevreizhad)\nUn ekoreizhiad anvet ivez tdrevreizhiad, pe c'hoazh ekosistem, zo un unvez a ya d'ober holl vevien un dachenn resis hag ar metoù fizikel ma vleuniont (doare an douar, gwrez, glav h.a.), pa stroller an holl blantennoù, loened, mikro-organegoù en ul lec'h ma labouront asambles gant an elfennoù nann-bevel en endro.\nForzh pegen ec'hon eo an ekoreizhiad, e vez lusket gant daou ober ha ne c'hellont ket bezañ deskrivet gant an darvoudoù a denn d'ar poblañsoù ha d'ar c'humuniezhioù : red an energiezh hag ar c'helc'hiadoù biogeokimiek. Ebarzhet e vez an darn vrasañ eus an energiezh dre berzh gouloù an heol e tost an holl ekoreizhiadoù. Kemmet e vez en energiezh kimiek gant an organegi aototrofel, kaset d'an organegi heterotrofel dre elfennoù organek ar boued ha skignet e stumm gwrez. An elfennoù kimiek e-giz ar c'harbon pe an azot a dremen-distremen etre an elfennoù biotek hag abiotek. An organegi fotosintetek a gemer an elfennoù-se eus an aer, an douar hag an dour en o stumm anorganek. Entoueziañ a reont anezho e molekulennoù organek a c'hello bezañ bevezet gant an organegi heterotrofel. Distreiñ a ra an elfennoù en aer, en douar hag en dour goude bezañ bet implijet gant metabolegezhioù ar plant, al loened hag an organegi all a guzum an dilerc'hiadennoù organek hag an danvez organek marv evel ar bakteri, an arkeobakteri hag ar fungi.\nTremen-distremen a ra an energiezh hag ar materi en ekoreizhiadoù dre berzh treuzkas an danvez a c'hoarvez e-pad ar fotosintez hag ar boueta. Ar materi a c'hell bezañ adaozet, an energiezh ne c'hell ket avat. Dizehan e tle an ekoreizhiad resev energiezh eus ur vammenn diavaez, an heol peurliesañ. Berañ a ra an energiezh en ekoreizhiad, padal e vez adaozet ar materi.\n↑ 1,0 ha1,1 TermOfis ha Geriadur Ménard\nAdtapet diwar « https://br.wikipedia.org/w/index.php?title=Ekoreizhiad&oldid=1822196 »


An holl filmoù - Breizh ha liesseurted\nDaskemmañ an diskwel Skeudennoùigoù Roll\nKlask ur film dre an aozer pe dre al lec’hiadur\nPep tra Amerindianed Berbered Bretoned Karibeaned Kurded Orinidi Palestinianed Papoued Pobloù ar Balkanoù Pobloù Arktika Rromed\nPep tra Arz Endro Glad Memor Merc'hed Sonerezh Stourm Treuzvroañ Tudoniezh Yezhoù\nPep tra Film war e hed Tamm Bandenn-vrudañ Webteul\nDibab dre : Date de publication Titl ar film Bloaziad Lec'hiañ\nUrzh : War gresk\t War zigresk\nQui a tué Louis Le Ravallec ? (2013)\nGant : Sébastien Le Guillou\nUr gwir enklask polis hag a zo war un dro un testeni diwar ar werz-se hag un dle da Donatien Laurent, dastumer meur hengoun dre gomz ar Vretoned.\nDanvez(ioù) : Arz, Glad, Yezhoù\nPobl(où) : Bretoned\nLec'hiañ : Bretagne\nFilm war e hed\nGwelet ar fichenn\nN’eo ket echu ar fest ganimp (2016)\nGant : Ronan Hirrien\nHyacinthe Guégan, bet ganet e 1924, a zo aet d’an anaon. Ar c’hoshañ soner klarinetenn eus Bro Rostren e oa. Da vare an Okupasion en doa sonet en euredoù ha dañset er baloù kuzh. War-lerc’h ar brezel en deus sonet en euredoù hag er baloù. Evel kalz sonerien eus e rummad e sone gant meur a venveg : klarinetenn, saksofon, jaze, bombard, biniou bras hag (...)\nYann-Fañch Kemener : Tremen en ur ganañ (2018)\nYann-Fañch Kemener en deus gouestlet e vuhez d’ar c’han e brezhoneg. Unan eus mouezhioù anavezetañ Breizh eo. Goude 45 bloaz war ar vicher kaner e kont deomp e hent dibar e-barzh un teulfilm fromus sevenet gant Ronan Hirrien.\nYoann an Nedeleg, sorc’henn ar pib-ilin (2016)\nAr soner pib-ilin yaouank Yoann an Nedeleg a gas ac’hanomp da veajiñ betek Bro Iwerzhon. Rannañ a raio e ved a sonerezh ganeomp.Yoann an Nedeleg ne oa nemet 13 vloaz p’en doa klevet son ar biniou-ilin evit ar wech kentañ war albom Davy Spillane« Pipedreams » : d’ar poent-se e ra e soñj seniñ gant ar benveg-mañ. Digeriñ ‘ra ar film gant an eñvorenn fromus-mañ (...)\nAneirin Karadog : barzh e douar ar varzhed (2018)\nEn teulfilm-mañ e kont Aneirin Karadog deomp avantur vras ar varzhoniezh kembraek, hag e yezh e vamm, ar brezhoneg, e klask heklevioù ar varzhoniezh-mañ e Breizh.Un teulfilm eus ar c'hentañ sevenet gant Ronan Hirrien.\nLa parole assassinée (2014)\nGant : Alyson Cléret\nTri rummad tud, etre koll ha spi, o klask ur respont an eil digant egile, ha digant o yezh aet da hêrezh : brezhoneg.\nWapikoni : escale à Kitcisakik (2010)\nGant : Mathieu Vachon\nMont a ra an teulfilm hir-mañ gant ar Wapikoni Mobile, ur studio mont-dont graet evit seveniñ war dachenn ar c'hleweled hag ar sonerezh, davet yaouankizoù kumuniegezhioù henvroidi.\nDanvez(ioù) : Arz, Stourm\nPobl(où) : Amerindianed\nLec'hiañ : Canada\nSueños binacionales (2004)\nGant : Yolanda Cruz\nDaou desteni skiant-prenet dibar henvroidid Mec'hiko o tivroañ d'ar Stadoù-Unanet: ar vMichteked, aet da Galifornia e-kerzh an tregont vloaz diwezhañ hag ar Chatinosed aet da Norzh Kalifornia nebeutoc'h eget dek vloaz 'zo.\nDanvez(ioù) : Treuzvroañ, Tudoniezh\nLec'hiañ : Mexique\nLe système Poutine (2013)\nGant : Jean-Michel Carré\nGoude dilennadegoù falset, eo bet addilennet Vladimir Poutin. Kerkent eo bet kastizet kalet e enebourien ha lakaet en deus mouezhiañ kalz a lezennoù hag a wallgas ar frankiz : deuet eo Rusia da vezañ ur Stad penn-da-benn dindan yev ar «servijoù urzh » : polis, arme hag ar c'helaouiñ, ha Poutin eo ar mestr bras hollc'halloudus. Kresket eo galloud ar Sevij (...)\nDanvez(ioù) : Glad, Stourm\nLec'hiañ : Russie\nLes gens des baraques (1995)\nGant : Robert Bozzi\nE 1970 en doa Robert Bozzi filmet kumuniezh portugalat kervidon Sant Denez. « Gwelout a raen anezhi war var koll he buhez. Koulskoude e foñs ur foukenn, e oa ur vamm gant he bugel nevez-c'hanet. O selloù a garantez an eil evit egile a zo chomet war ma spered. Pemp bloaz warn-ugent diwezhatoc'h em eus bet c'hoant d'adkavout « tud ar foukennoù » ha gouzout penaos o deus (...)\nDanvez(ioù) : Treuzvroañ\nLec'hiañ : France\nRue du Nord (2004)\nGant : Foued Bellali\nTesteni enbroidid eus ar rummad kentañ, paotred ha merc'hed eus ar Maghreb, hag hini disheñvel un enbroad polonat hag ur beleg katolik belgiat. Buhezioù an dud hag an enbroañ.\nDanvez(ioù) : Memor, Treuzvroañ\nLec'hiañ : Belgique\nCuire ensemble (2014)\nIstor ur strollad tud deuet eus amañ hag ahont hag a felle dezho keginañ asambles, ijinet o deus ur rekipe dic'hortoz…


Lewis Addison Armistead, ganet d'an 18 a viz C'hwevrer 1817 hag aet da Anaon d'ar 5 a viz Gouhere 1863, a on un ofiser en United States Army, deuet da vezañ jeneral brigadenn e Lu Stadoù Kengevreet Amerika e-pad Brezel diabarzh Stadoù-Unanet Amerika.\nLewis A. Armistead poltrijet e-pad ar brezel diabarzh stadunanat.\nMein koun da Armistead war tachenn emgann Gettysburg. Ar voger a-dreñv a oa linennoù difenn an Unaniezh.\nD'an 3 a viz Gouhere 1863 e kemeras perzh er Pickett's Charge e-kerzh Emgann Gettysburg. Armistead a oa e penn e vrigadenn ha deuet e oa a-benn da dizhout al lec'h pellañ e-kerzh an argadenn drastus. Ar poent-se a vez graet High-water Mark of the Confederacy anezhañ hiziv-an-deiz. Trec'het e oa bet e soudarded gant an Union Army avat. Gloazet e oa bet ha prizoniet gant soudarded an Unaniezh. Mervel a reas en un ospital brezel daou zevezh war-lerc'h.\nBrudet eo bet e frazenn « Follow me boys! Give 'em the cold steel, boys ! » ( Deuit da'm heul, paotred ! Roit dezho an dir yen, paotred !").\nAdtapet diwar « https://br.wikipedia.org/w/index.php?title=Lewis_Armistead&oldid=1835241 »\nDernière modification le 1 Mae 2019, à 19:03\nKemmoù diwezhañ degaset d'ar bajenn-mañ d'an 1 Mae 2019, da 19:03.


ober fae - Wikeriadur\nSavet diwar ar verb ober hag an anv-kadarn fae\nober fae /ˈoːbɛr‿ˈfɛː/\nOber fae war ub pe udb : disprizout unan bennak pe un dra bennak:\nHa ne welit-hu ket dre gement-se pegement a fae a rae an dud war Ganclaux ha pegement a stad ac'hanomp-ni. — (Lan Inizan, Emgann Kergidu 1, Brest, 1877, eil emb. Al Liamm 1977, p. 227.)\nC'hoant hoc'h eus da lavaret ne rit ket a fae war ar Republik? — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 53.)\nAr c'hozh tamm den bihan, treut e welet, a zo aze en ho kichen, arabat deoc'h ober fae warnañ, nag ober goap anezhañ. — (Mab an Dig, Rondel Goz Sandrione, Bleun-Brug, niv. 96, Genver-C'hwevrer 1957, p. 8.)\nHonnezh he devoa graet fae war ma c'heniterv. — (Jules Gros, Le trésor du breton parlé Deuxième Partie, 1970, p. 156.)\nGouzout a rae ober fae war galvoù ar c'hig. — (Youenn Drezen, Sizhun ar Breur Arturo, Al Liamm, 1971, p. 38.)\nAotreet e oa Laouig da zastum an avaloù en un toullad kêrioù 'lec'h ma veze graet fae war hengounioù kozh ar vro, ... — (Youenn Kervalan, Dremmoù Arrasate, Embannadurioù Al Lanv, 2009, p. 45.)\n- Goulennet em eus, eme ar maer, oc'h ober fae war gomzoù an aotrou, digant daou zen gouiziek dont da zirouestliñ deomp ar gudenn. — (Goulc'han Kervella, Brezel ar Rigadell, Al Liamm, 1994, p. 20.)\n- Petra ! eme ar roue. Mab eur pesketaer ne deo ket dioc'h da zere, hep ober fae war e ouenn. — (G. MILIN, Gwechall-goz e oa..., Kemper, 1924, p. 44.)\nMallozhiñ a rae ivez ken ma sponte ar brini, ha ne rae fae war ar butun-karot na war an hini-kreñv. — (Jarl Priel, Va Zammig Buhez, Al Liamm, 1954, p. 20.)\n..., rak er c'houlz-se ne rae ket fae va avu war ar seurt druzoni, ... — (Jarl Priel, Amañ hag Ahont, Al Liamm, 1957, p. 1.)\nKaer he devoa ober fae war skiant he fried, [...]. — (Jarl Priel, An Teirgwern Pembroke, Al Liamm, 1959, p. 18.)\nNa gredit ket emaon oc'h ober fae war va bro : ... — (Jakez Riou, An Ti Satanazet, Skridoù Breizh, 1944, p. 10.)\nPec'hed ober fae war rom ken ker. — (Jakez Riou, Geotenn ar Werc'hez ha danevelloù all, Al Liamm, 1957, p. 16.)\nober fae ouzh ub pe udb : Disprizout unan bennak pe un dra bennak\nMe ra fae outañ ’vel anout-te,\n’Vel deus da gleze, ’vel deus da re. — (Lez-Breiz, er Barzhaz Breizh.)\nNa war gouevr, na war aour\nWar netra ne ra fae ar paour. — (Jarl Priel, An Teirgwern Pembroke, Al Liamm, 1959, p. 185.)\nAdtapet diwar « https://br.wiktionary.org/w/index.php?title=ober_fae&oldid=275304 »\nKemmoù diwezhañ degaset d'ar bajenn-mañ d'an 18 Gou 2018, da 07:47.


Urzhad : Sphenodontia\nKerentiad : Sphenodontidae\nGenad : Sphenodon\nAn tuataraed a zo stlejviled hag a denn d'ar glazarded hag a zo brosezat e Zeland Nevez. Ne chom nemet daou spesad bev hiziv an deiz en urzhiad-mañ (Sphenodontia) pa oa bras an niver anezho 200 milion a vloavezhioù 'zo. Dont a ra o anv eus ar maorieg ha talvezout a ra kement ha pikoù war e gein. Gwarezet int gant ul lezenn embannet e 1895 dre m'emaint en arvar da vont da get diwar daou abeg pennañ: o zachenn-vevañ a ya war vihanaat ha preizherien nevez zo bet degaset gant mab-den (razh Polinezia (Rattus exulans) en o zouez).\nAn tuataraed zo glas-gell, betek 80 cm a hirder hag 1,3 kg a bouez enno. Ur gribenn dreinek a red a-hed o c'hein, heverk gant ar pared dreist-holl. Un trede lagad zo war o fenn hag a c'heller gwelet war ar re yaouank betek an oad a 4-6 miz. Goude-se e vez goloet gant skant ha pigmantoù.\n2 spesad tuataraed a zo:\nAdtapet diwar « https://br.wikipedia.org/w/index.php?title=Tuatara&oldid=1707218 »\nKemmoù diwezhañ degaset d'ar bajenn-mañ d'an 24 Mez 2016, da 06:33.


Pajenn:Ledan - Conferançou curius util hac interessant.djvu/25 - Wikimammenn\nPajenn:Ledan - Conferançou curius util hac interessant.djvu/25\nancien na varve james. Ar Baoba, er Senegal, pehini a deu da gaout bete pêvar c’hant pemp troatad ha trêgont a deoder, a ell beva c’hoec’h cant vloas, d’an nebeuta.\nG. Petra eo bividiguez pobl Benein, en Afriq ?\nR. Roue Benein n’en em em disqeuz nemet ur vech er bloas ; ha neuze, evit renta enor dezân, e lazer pemzec pe c’hoezec esclav. Pa varv, darn eus ar princet a vez entêret gantàn, evit delc’hel compagnunez dezàn. Entêri a rear ivez gantàn an darnvuia eus e habijou hac eus e veubl. Ar goaset ne gredont qet douguen un habit, nemet recevet o deve anezàn digant ar roue, nac ar merc’het ur robe, qen a vez roet dezo gant o fried, pa zemezont. Epad seiz devez goude entêramant ar roue, e vez goueliou caer, ha na rear nemet dançal en drô d’ar bez.\nG. Comzit dìn bremâ eus a bobliou ar Bresil, en Ameriq.\nR. P’o devez grêt ur prisonnier, mar deo lard, e vez dêbret ractal ; mes mar deo treud, e roer dezàn ur plac’h d’e zervicha, evit beza e vestrez hac e larda. Pa vez êruet an devez d’en laza ha d’en dêbri, an oll a so pedet eus ar fest. En em divertissa a rear, en eur eva ha dançal ; ar prisonnier memes a so deus an ebat ; hac e lec’h beza trist, e cont, gant un ear joaüs, ar pez en deus grêt a vaillantisou, hac e lavar dezo pere eus o zud, pe o zad, pe o mam o deus bet rostet ha dêbret. Disfia ra anezo memes, en ur lavarat d’an hini a dle en assommi, rêi dezàn e liberte, hac en dêbro én hac e dud. Respont a rear neuze\nAdtapet diwar « https://br.wikisource.org/w/index.php?title=Pajenn:Ledan_-_Conferançou_curius_util_hac_interessant.djvu/25&oldid=147195 »\nKemmoù diwezhañ degaset d'ar bajenn-mañ d'an 19 Du 2018, da 16:39.


Studierien Afrika ar Su a c’houl kevatalder ar chañsoù\nFriday 7 May 2021\nA proposed Welsh Constitution\nDigor eo an egor\nAl listenn Dazont Breizh a ginnigo ar statud annezad\nAlan Sandry : « people in Wales were beginning to question the purpose of the UK State »\nUr sell war Amerika a-vremañ\nKadarnaet eo kresk ar mizoù enskrivañ evit an estrañjourien er skolioù-meur gall\nKrog eo al lazhadeg e Brazil\nKleñvedoù nevez, an Ankou o lojañ e korf al loened\nAr c’horonaviruz e Jamaika\nPenaos he deus graet Korea ar Su evit votiñ ?\nAccueil / Lec'h / Etrebroadel / Studierien Afrika ar Su a c’houl kevatalder ar chañsoù\nMaxime TOUZE 20 October 2016\n#FeesMustFall : sed aze an hashtag a vez implijet gant ar studierien dibaoe penn-kentañ an enkadenn. Echu gant an Apartheid abaoe bloavezhioù met chom a ra dizingalderioù e-leizh e bro Nelson Mandela. En o zouez priz ar studioù. Dav eo kaout soñj en doa prometet ANC e 1994 pa oant degouezhet er galloud e vefe digoust an deskadurezh evit an holl. Diaesoc’h-diaesañ eo evit ar studierien baour arc’hantaouiñ o studioù. E 2017 ez eus raktreset ur c’hresk a 8% eus ar mizoù gant ar gouarnamant. Krog eo ar studierien d’en em gannañ gant ar Stad evit goulenn kevatalder ar chañsoù. Etre 1000 ha 1800 € e koust ur bloavezh studi eno hervez ar skol-veur, ar pezh a zo kalz evit ar braz eus an dud.\nAbaoe kreiz miz Gwengolo e vezont oc’h ober harz-labour war ar c’hampusoù. Kannoù start a zo bet gant ar boliserien, kalzik a draoù a zo bet drastet, e skol-veur Witwatersrand e Johannesburg peurgetket. Koustañ a rafe 6 milion a euroioù an distrujoù eno, hep kontañ ar pezh a zo bet er skolioù-meur all. Soutenet eo ar studierien gant arc’heskob frañsezat Pretoria, direizh eo ne c’hallfe ket studiañ tud yaouank barrek ha paour hervezañ. Met n’eo ket gouest an Iliz d’o sikour, ken paour all eo. Daoust da se e c’houlenn an arc’heskob e vefe paouezet gant ar feulster hag an harz-labour evit ma c’hallfe kenderc’hel ar bloavezh studi.\nDav e vo d’ar gouarnamant kavout un diskoulm buan a-walc’h, an enkadenn-mañ az a pelloc’h bremañ er gevredigezh, oc’h en em ledanaat emañ. E Afrika ar Su ez eus 27 skol-veur, n’eus nemet 6 a vefe a-galite-uhel, ar re a oa miret evit ar re wenn gwechall…\nShare the post "Studierien Afrika ar Su a c’houl kevatalder ar chañsoù"\n> Maxime TOUZE\nPennskridaozer al lodenn vrezhonek eus Pobl Vreizh eo Maxime Touzé, kelenner brezhoneg hag istor-douaroniezh eo ivez.\nPrenit niverenn ar miz !\nWar ar rouedadoù sokial\n9 straed Pinot Duclos 22000 Sant-Brieg\n© Copyright 2021, Pep gwir miret strizh


Stumm eus an 7 C'hwe 2015 da 12:09\n11 okted ouzhpennet , 5 vloaz zo\n→Enebadur da Becassine\nStumm eus an 7 C'hwe 2015 da 12:09 (kemmañ)\nStumm eus an 7 C'hwe 2015 da 12:09 (kemmañ) (dizober)\n(→Enebadur da Becassine)\n== Enebadur da Becassine ==\nD'an 18 a viz even 1939, da deir eur hanter goude merenn, tri broadelour breton izili da skour Pariz ar strollad Breiz Atao a tistrujas delwenn Bacassine er [[mirdi Grevin]]. Taolet e voe an delwenn war al leur ha gant ur morzhol e voe distrujet ar penn, an divhar hag an divrec'h. An tri broadelour a glaskas terc'hout sioul met siwazh dre ma oa kamm unan anezho e voent tapet. An hini kamm gant un evezhier d'ar mirdi an daou all gant sekretourezh rener ar mirdi dres pa oant o tapout un taksi. Kaset e ti an archerien e chomint un devezh hag un nozvezh pad hep rannañ grik e galleg, an deiz war-lec'h e tiskleriont e oa bet sevenet an taol-dreist a-benn emsevel a-enep ar film Becassine a oa da vezañ skignet hag a roe ur skeudenn mezhus eus Breizh hag ar merc'hed brezhon anezhi.\nAn tri broadelour yaouank a glaskas terc'hout sioul met siwazh dre ma oa kamm unan anezho e voent tapet. An hini kamm gant un evezhier d'ar mirdi an daou all gant sekretourezh rener ar mirdi dres pa oant o tapout un taksi. Kaset e ti an archerien e chomint un devezh hag un nozvezh pad hep rannañ grik e galleg, an deiz war-lec'h e tiskleriont e oa bet sevenet an taol-dreist a-benn emsevel a-enep ar film Becassine a oa da vezañ skignet hag a roe ur skeudenn mezhus eus Breizh hag ar merc'hed brezhon anezhi.\nKement-mañ a vezo embannet gant aozerien an taol-dreist er gazetenn [[Breiz Atao]], an tri kañfard a oa Patrick Guerin, Jadé ha Mahé. Dre ma oa avel an Eil Brezel-bed o c'hwezhañ, prezidant ar c'huzul ha ministr ar brezel Dalladier, a roas urzhioù evit "chom hep kaout kudennoù gant ar Vretoned", aozerien an taol a vo kondaonet da baeñ un tailh-kastiz izel. Lizhiri gourc'hemennoù a vezo kaset gant Bretoned, merc'hed yaouank dreist-holl betek klasadoù skolajioù a-bezh, da Breiz Atao a-benn diskleriañ e oa un taol a zoare a oa bet sevenet<ref> http://buan1.chez.com/buanbecassine.htm</ref>\nAdtapet diwar « https://br.wikipedia.org/wiki/Dibar:MobileDiff/1618407 »


Degemer > Etablissements >\nSkol Diwan Kemper Penharz\n1 straed Vañde / rue de Vendée\nKemper / Quimper 29000\n02 98 65 18 79\nUr skol vras eo skol Diwan Kemper, gant tost da 230 skoliad enni. Rannet eo e div lodenn, unan e Kerfeunteun hag unan all e Penharz. Ur renerezh zo nemetken evit an daou lec'h. Hag ur raktres all zo evit an Erge-Vihan, ur c'harter all eus Kemper.\nL'école Diwan de Quimper II\nStaliet mat eo ar skol abaoe daou-ugent vloaz bremañ. E touez tadoù ha mammoù, pe kelennerien skol Diwan Kemper e adkaver kalzig a dud bet skolidi enno gwechall. Ur gouel a vo e 2018 evit lidañ an dra-se. Ret eo ivez dastum arc'hant evit paeañ an daouzek implijad zo er skol. Kemper a gas da sez Diwan e Landerne, evel kazi pep skol, ul lodenn eus an arc'hant dastumet evit sikour mont en-dro ar rouedad Diwan. Ur foar al laou a vez aozet bep bloaz e Kemper, ur c'hilometr standoù a vez, gant war-dro 230 diskouezer ha tri mil pemp kant gweladenner bep bloaz ! Ur marc'had Nedeleg a vez aozet bep bloaz e-pad ur miz e Lokorn.\nAbaoe ar penn kentañ e vez graet dañs ha sonerezh e skol Diwan Kemper. Kanañ a vez graet ivez, kanaouennoù eus ar vro gant Brigitte Kloareg ha rimadelloù. Bugale a vremañ eo bugale Diwan gant un troad er pezh zo bet a-raok. Emgavioù sport ha c'hoarioù a vez e fin ar bloaz, asambles gant skolioù Pontekroaz ha Plogastell-Sant-Jermen. Un devezh plijus bep bloaz !\nKSDBG (Kuzul Skoazell Diwan Bro gKemper)\nFoar al Laou en diskar-amzer, war dachenn Penwiler e Kemper\nMarc’had Nedeleg e miz Kerzu, e kreiz-kêr Kemper\nC'hoari sac'hen nevez-amzer, profoù roet da vare kermes miz Even\nKermes e miz Even e skol Penharz pe e Kerfeunteun\nKSD (Kuzul Skoazell Diwan)\nTavarn Gouel ar Sinema e miz Eost, e Douarnenez\nKuzul skoazell Diwan An Erge Vihan\nDarvoudoù ar skol\nHoll darvoudoù ar skol\nErruet eo an deiziadur Diwan 2022 !\nAn deiziadur 2022 a zo bet krouet gant skol Diwan Banaleg diwar tem al "loened kuzhet e Breizh".\nMobilisation du 16 octobre pour les forfaits scolaires : ça bouge à l’Est !\nAprès le courrier de la préfecture de la Loire-Atlantique, nous avons eu ce jeudi 14 octobre copie du courrier de la préfecture...\nAppel à mobilisation : nous voulons notre courrier de clarification !\nLe 11 août 2021, nous avons reçu un courrier de la préfecture de la Loire-Atlantique confirmant, suite à la promulgation de la...\nPelec’h eo en em gavet ar skolioù Diwan gant ar skodenn skol ?\nGwall sammet omp bet gant enkadenn disfiz ar c’huzul vonreizh war ar soubidigezh met n’hon eus ket disoñjet teul ar skodenn skol.\nMeneger Kevatalder Paotred / Merc'hed 2020 : 93/100


Teltenn - Wikipedia\nKamp teltennoù e Kanada.\nUn deltenn zo ur seurt ti graet gant danvez a c'haller kousket ennañ en disglav, en dizavel hag en disheol.\nStegnet e vez an danvez war ur stern, e koad pe metal, ha dalc'het gant liammoù, kordenn pe fiselenn, ouzh postoù bihan pe vras.\n1 Teltennoù ar gantreidi\n2 Teltennoù an arme\n3 Teltennoù evit an dudiamant\nTeltennoù ar gantreidi[kemmañ | kemmañ ar vammenn]\nPlac'hig Oglala dirak un tipi.\nTi ar gantreidi dre ar bed eo an deltenn peogwir eo aes pe aesoc'h da sevel ha disevel.\nBrudet eo tipi an Amerindianed gant ar filmoù western. Gant krec'hin ha koad e vezent graet.\nAr yourtoù eo teltennoù bras ar gantreidi e Mongolia.\nTeltennoù a vez implijet gant an Verbered er Sahara. Brudet eo chomet teltenn berber vras ar c'horonal Kadhafi savet gantañ e park Palez an Elysée e Pariz e 2007 pa oa bet pedet gant ar prezidant gall Nicolas Sarkozy.\nTeltennoù an arme[kemmañ | kemmañ ar vammenn]\nTeltennoù zo evit ar brezeliadennoù a-holl-viskoazh koulz lavaret.\nTeltennoù evit an dudiamant[kemmañ | kemmañ ar vammenn]\nTeltennoù a c'hall servijout da gampiñ en un dachenn-gampiñ pe en natur. Ar valeerien hag an alpaerien a implij anezhi pa z'int d'ober un dro-vale muioc'h eget un deiz. Seier-kousket a lakaont e-barzh evit an noz. An teltennoù-se a vez skañv, kalet ouzh an uz hag aes da blegañ pe da rollañ.\nTeltennoù zo a-wechoù war an traezhennoù, lakaet eno gant ar gêr evit an dud evit cheñch dilhad pe chom en disheol. Ouzhpenn-se e ro ul liv cheuc'h d'ar gêr-gouronkañ. Teltennoù glaz o roudennoù traezhenn ar Skluz Dinarzh, ha teltennoù ruz o roudennoù Ar Baol zo e-touez ar re brudetañ.\nTeltennoù bras a vez savet evit degemer un darvoud bennak, evel un eured, ur c'hendalc'h, ur brezegenn, ur c'hendiviz, etc. Alies e vezont gwenn. Un deltenn Barnum a vez graet anezho.\nAr sirkoù a reont o abadennoù en un deltenn vrasoc'h c'hoazh a vez graet pabell anezhi.\nAdtapet diwar « https://br.wikipedia.org/w/index.php?title=Teltenn&oldid=1910297 »\nKemmoù diwezhañ degaset d'ar bajenn-mañ d'an 30 Eos 2021, da 00:36.


1 Juan 5 CCO - Jial lɨ́ˈˋnaaˈ e jaˋ - Bible Gateway\n1 Juan 5 Chinanteco de Comaltepec (CCO)\nJial lɨ́ˈˋnaaˈ e jaˋ lɨgøøngˉnaaˈ có̱o̱ˈ˜ jaléˈˋ e ˈlɨˈˆ e seaˋ fɨˊ jmɨgüíˋ\n5 Jo̱ doñiˊ i̱i̱ˋ ˈnʉ́ˈˋ e dseángˈˉ jábˈˉ lɨ́ɨngˋnaˈ e Jesús lɨ́ɨiñˊ Dseaˋ Jmáangˉ i̱ casíingˋ Fidiéeˇ fɨˊ jmɨgüíˋ la, jo̱baˈ i̱ dseaˋ íˋ jó̱o̱ˊ Fidiéebˇ lɨ́ɨiñˊ; co̱faˈ jneaa˜aaˈ jmiˈneáamˋbaaˈ jaléngˈˋ tiquíˆiiˈ, jo̱baˈ la quie̱ˊ tɨˊ jaléngˈˋ rúmˈˋbaaˈ jmiˈneáangˋnaaˈ jóng. 2 Jo̱ nɨtab˜ dsiˋnaaˈ e dseángˈˉ jmiˈneáamˋbaaˈ jaléngˈˋ dseaˋ i̱ lɨ́ɨngˊ jó̱o̱ˊ Fidiéeˇ mɨ˜ jmiˈneáamˋbɨ́ɨˈ Fidiéeˇ ˈñiaˈrˊ jo̱guɨ nʉ́ʉˈ˜bɨ́ɨˈ dseángˈˉ laco̱ˈ catɨ́ɨngˉ jaléˈˋ júuˆ ˈnéˉ lɨti˜ quiáˈrˉ. 3 Jo̱ song jmiˈneáamˋbaaˈ Fidiéeˇ, jo̱baˈ nʉ́ʉˈ˜baaˈ e júuˆ quiáˈrˉ do; jo̱ o̱ˈ júuˆ iiˋ e jo̱ faˈ jaˋ quɨ́ˈˉ jmɨɨ˜ nijmitíˆiiˈ. 4 Jo̱ jaléngˈˋ dseaˋ i̱ lɨ́ɨngˊ jó̱o̱ˊ Fidiéeˇ, lɨˈˋbre e jaˋ lɨgøøiñˋ có̱o̱ˈ˜ jaléˈˋ e ˈlɨˈˆ e seaˋ fɨˊ jmɨgüíˋ. Jo̱guɨ laˈeáangˊ e jábˈˉ lɨ́ɨˋnaaˈ e Jesús lɨ́ɨiñˊ Dseaˋ Jmáangˉ, jo̱baˈ calɨ́ˈˉbaaˈ e jaˋ calɨgǿngˋnaaˈ có̱o̱ˈ˜ jaléˈˋ e ˈlɨˈˆ e seaˋ fɨˊ jmɨgüíˋ. 5 Jo̱ jí̱i̱ˈ˜ i̱ dseaˋ i̱ jáˈˉ lɨ́ɨngˋ e Jesús lɨ́ɨiñˊ Jó̱o̱ˊ Fidiéeˇ, jí̱i̱ˈ˜ íˋbingˈ lɨˈˋ e jaˋ lɨgøøngˋ có̱o̱ˈ˜ jaléˈˋ e ˈlɨˈˆ e seaˋ fɨˊ jmɨgüíˋ.\nJúuˆ e cacuøˊ Fidiéeˇ quiáˈˉ Jó̱o̱rˊ Dseaˋ Jmáangˉ\n6 Jo̱ i̱ Jesús i̱ lɨ́ɨngˊ Fíiˋnaaˈ Dseaˋ Jmáangˉ, dseaˋ íbˋ i̱ cagüéngˉ fɨˊ jmɨgüíˋ la jo̱ cajgáaiñˉ jmɨɨˋ jo̱guɨ catu̱u̱ˋ jmɨˈøøiñˉ mɨ˜ cajúiñˉ e laco̱ˈ cuøˊ li˜ quiáˈˉ jaléˈˋ ta˜ quiáˈrˉ e cajajméerˆ fɨˊ jmɨgüíˋ la. Dsʉˈ o̱ˈ jí̱i̱ˈ˜ e cajgáaiñˉ jmɨɨˋ do, co̱ˈ ˈnéˉ lajɨˋ tú̱bˉ co̱lɨɨng˜, e cajgáaiñˉ jmɨɨˋ do có̱o̱ˈ˜guɨ jmɨˈøøiñˉ e catu̱u̱ˋ mɨ˜ cajúiñˉ. Jo̱ e Jmɨguíˋ quiáˈˉ Fidiéeˇ do tíiˊ ni˜ jo̱guɨ cuøˊ júuˆ quiáˈˉ jaléˈˋ e jo̱, jo̱guɨ jmangˈˉ júuˆ jábˈˉ cuøˊ e Jmɨguíˋ quiáˈˉ Fidiéeˇ do. 7 Jo̱ lɨ́ɨˊ laco̱ˈ ˈnɨˊ íingˈ˜ e tíiˊ ni˜ do jo̱guɨ cuøˊ júuˆ quiáˈˉ e jo̱: 8 jo̱ caˈíingˈ˜ do Jmɨguíˋ quiáˈˉ Fidiéeˇ, jo̱ caˈíingˈ˜guɨ e cajgáangˉ Dseaˋ Jmáangˉ jmɨɨˋ, jo̱guɨ e caˈíingˈ˜guɨ do e jmɨˈøøngˉ e catu̱u̱ˋ quiáˈˉ Dseaˋ Jmáangˉ mɨ˜ cajúiñˉ, jo̱ røøbˋ júuˆ quiáˈˉ lacaˈíingˈ˜ do. 9 Jo̱guɨ jábˈˉ lɨ́ɨˋnaaˈ lají̱i̱ˈ˜ júuˆ e cuøˊ dseaˋ jmɨgüíˋ quiáˈˉ lají̱i̱ˈ˜ e cangárˉ, dsʉˈ e júuˆ e cuøˊguɨ Fidiéeˇ eáangˊguɨ ˈnéˉ jáˈˉ nilíiˋnaaˈ, co̱ˈ laniingˉguɨ lɨ́ɨˊ, dsʉco̱ˈ Fidiéeˇ cuørˊ júuˆ uii˜ quiáˈˉ Jó̱o̱rˊ Dseaˋ Jmáamˉ. 10 Jo̱ i̱i̱ˋ i̱ jáˈˉ lɨ́ɨngˋ e júuˆ e cacuøˊ Fidiéeˇ quiáˈˉ Jó̱o̱rˊ, jo̱baˈ dseángˈˉ ímˈˋbre e júuˆ jo̱ carˋ ngocángˋ dsíirˊ. Jo̱guɨ i̱i̱ˋ i̱ jaˋ jáˈˉ lɨ́ɨngˋ lají̱i̱ˈ˜ e júuˆ e cacuøˊ Fidiéeˇ do, jo̱baˈ lɨ́ɨˊ lafaˈ féˈrˋ e Fidiéeˇ lɨ́ɨiñˊ jaangˋ i̱ adseeˋ, co̱ˈ jaˋ jáˈˉ lɨ́ɨiñˋ lají̱i̱ˈ˜ júuˆ e cacuøˊ dseaˋ do uii˜ quiáˈˉ Jó̱o̱rˊ Dseaˋ Jmáangˉ. 11 Jo̱ e lab júuˆ e cacuøˈˊ Fidiéeˇ jneaa˜aaˈ e cuǿøngˋ se̱e̱ˉnaaˈ cøøngˋ có̱o̱ˈr˜ lata˜, jo̱ e jo̱ cacuøˈrˊ jneaa˜aaˈ laˈeáangˊ có̱o̱ˈ˜ Jó̱o̱rˊ Dseaˋ Jmáangˉ. 12 Jo̱ doñiˊ i̱i̱ˋ i̱ seengˋ cøøngˋ có̱o̱ˈ˜ i̱ Jó̱o̱ˊ Fidiéeˇ do, jo̱baˈ seemˋbre cøøngˋ có̱o̱ˈ˜ Fidiéeˇ lata˜; jo̱guɨ i̱i̱ˋ i̱ jaˋ seengˋ cøøngˋ có̱o̱ˈ˜ i̱ Jó̱o̱ˊ Fidiéeˇ do, jo̱baˈ jaˋ seeiñˋ cøøngˋ có̱o̱ˈ˜ dseaˋ do lata˜ cajo̱.\nJúuˆ lɨ˜ cadséngˉ e lʉ́ˈˊ Juan\n13 Jo̱baˈ jmoˈˊo jaléˈˋ júuˆ e to̱o̱˜ fɨˊ ni˜ jiˋ la e catɨ́ɨngˉ jaléngˈˋ ˈnʉ́ˈˋ e laco̱ˈ nilɨñíˆnaˈ e seengˋnaˈ cøøngˋ có̱o̱ˈ˜ Fidiéeˇ lata˜, ˈnʉ́ˈˋ dseaˋ jábˈˉ lɨ́ɨngˋnaˈ e Jesús dseángˈˉ jáˈˉ lɨ́ɨiñˊ Jó̱o̱ˊ Fidiéeˇ.\n14 Jo̱guɨ nɨtab˜ dsiˋnaaˈ mɨ˜ lɨɨng˜ eeˋ mɨ́ɨˈ˜naaˈ Fidiéeˇ e cǿøngˋ có̱o̱ˈ˜ lají̱i̱ˈ˜ e iiñ˜ ˈñiaˈrˊ, jo̱baˈ núuˋbre júuˆ quíˉiiˈ. 15 Jo̱ mɨ˜ dseángˈˉ nɨne˜baaˈ røøˋ e jábˈˉ núuˋ Fidiéeˇ jaléˈˋ júuˆ quíˉiiˈ, lajo̱baˈ nɨta˜ dsiˋnaaˈ e dseángˈˉ nɨcangɨ́ɨmˋbaaˈ lají̱i̱ˈ˜ e nɨcamɨ́ɨˈ˜naaˈre do.\n16 Jo̱ song jaangˋ dseaˋ nírˋ e jaangˋguɨ dseaˋ rúiñˈˋ éerˋ dseeˉ, jo̱ song e dseeˉ jo̱ jaˋ jmóoˋ e ˈnaangˋ dseaˋ có̱o̱ˈ˜ Fidiéeˇ lata˜, jo̱baˈ ˈnéˉ nimɨ́ˈrˉ Fidiéeˇ uii˜ quiáˈˉ i̱ dseaˋ íˋ e laco̱ˈ nitʉ́iñˈˋ do e jo̱, jo̱ lajo̱baˈ Fidiéeˇ nicuǿrˉ e nilɨseemˋbɨiñˈ do cøøngˋ có̱o̱ˈr˜ song e dseeˉ e seaˋ quiáˈˉ dseaˋ do jaˋ lɨ́ɨˊ quiáˈˉ co̱o̱ˋ dseeˉ e jmóoˋ e ˈnaangˋ dseaˋ có̱o̱ˈ˜ Fidiéeˇ lata˜. Dsʉˈ e jáˈˉ, seabˋ dseeˉ cajo̱ e jmóoˋ e ˈnaangˋ dseaˋ có̱o̱ˈ˜ Fidiéeˇ lata˜, jo̱ jaˋ fáˈˋa e ˈnéˉ mɨ́ɨˈ˜naaˈ Fidiéeˇ uii˜ quiáˈˉ e dseeˉ jo̱. 17 Dsʉˈ jalébˈˋ e gaˋ e jmóoˋ dseaˋ, dseebˉ lɨ́ɨˊ fɨˊ quiniˇ Fidiéeˇ; dsʉˈ seabˋ e dseeˉ do e jaˋ jmóoˋ e ˈnaangˋ dseaˋ có̱o̱ˈ˜ Fidiéeˇ lata˜.\n18 Jo̱ nɨne˜baaˈ røøˋ e jaléngˈˋ dseaˋ i̱ féˈˋ e jáˈˉbaˈ Fidiéebˇ dseángˈˉ lɨ́ɨngˊ Tiquiáˈrˆ, jo̱baˈ joˋ beángˈˋguɨ dseeˉ yaaiñ˜, dsʉco̱ˈ ˈñiaˈˊ i̱ Jó̱o̱ˊ Fidiéeˇ dob nɨjmóoˋ íˆ írˋ, jo̱ lajo̱baˈ joˋ dsiquiéengˊ fii˜ i̱ ˈlɨngˈˆ cáaiñˋ e nijmeángˈˋneiñˈ gaˋ. 19 Jo̱guɨ nɨne˜baaˈ røøˋ e jó̱o̱ˊ Fidiéebˇ lɨ́ɨˊɨɨˈ, jo̱guɨ lajɨɨngˋ dseaˋ i̱ jaˋ jíiˈ˜ Fidiéeˇ, fii˜ i̱ ˈlɨmˈˆbingˈ quie̱ˊ nifɨˊ quiáˈrˉ. 20 Jo̱guɨ nɨne˜bɨ́ɨˈ cajo̱ e nɨcagüémˉ i̱ ˈñiaˈˊ Jó̱o̱ˊ Fidiéeˇ do fɨˊ jmɨgüíˋ la e laco̱ˈ cacuøˈrˊ jneaa˜aaˈ e nilɨcuíingˋnaaˈ dseángˈˉ i̱ Fidiéeˇ i̱ jáˈˉ do. Jo̱ lana cøømˋ nɨse̱e̱ˉnaaˈ có̱o̱ˈ˜ i̱ Fidiéeˇ i̱ jáˈˉ do jo̱guɨ có̱o̱ˈ˜ i̱ Jó̱o̱rˊ Dseaˋ Jmáangˉ do cajo̱. Jo̱ íˋbingˈ lɨ́ɨngˊ dseángˈˉ i̱ Fidiéeˇ i̱ jáˈˉ do, jo̱ laˈeáangˊ có̱o̱ˈ˜ íbˋ cajo̱ ngɨ́ɨngˋnaaˈ e se̱e̱ˉnaaˈ cøøngˋ có̱o̱ˈ˜ Fidiéeˇ lata˜. 21 Jo̱baˈ liúungˈ˜guɨ́ɨ ˈnʉ́ˈˋ, dseaˋ rúˈˋnaaˈ i̱ lafaˈ jó̱o̱ˋo̱, jmeeˉ íˆ yaang˜naˈ, jo̱ jaˋ güɨlɨgøøngˋnaˈ e nijmiféngˈˊnaˈ diée˜ i̱ o̱ˈ jáˈˉ.\nJo̱ lanab jí̱i̱ˈ˜ féˈˋ jiˋ laˈuii˜ quiáˈˉ Juan.


Kampionad Breizh al lazoù-kanañ, rummad kentañ\nPublié le 10/07/17 14:54 -- mis à jour le 00/00/00 00:00\nUr c’hampionad gant meur a liv ! Poltriji al lazoù-kanañ…\nSkritell Kampionad Breizh al Lazoù-kanañ\nEr bloazh-mañ, lakaet eo bet o añv gant c’hwezek laz-kanañ e Kampionad Breizh al Lazoù-kanañ. An dervezhioù gouestlet da c’hampionad eil ha trede rummad a zo bet dalc’het d’an 20 ha d’an 21 a viz mae. Laz-kanañ Kanerien ar Goëlo a zo deuet Kampion eil rummad. Degemeret e vo e rummad kentañ bloazh a zeu. Poent eo bremañ da lazoù-kanañ rummad kentañ en em gavout.\nGwalarn Uhel : Laz-kanañ Gwitalmeze a zo nevez erruet e rumad kentañ. Añvet kampion eil rummad warlene, chomet omp gant ur soñj mat goude selaou ar strollad. Met daoust-hag e c’hello al laz-kanañ mont dreist pasenn un tammig uhel a zo etre eil rummad ha rummad kentañ ? Daoust-hag e vo en e bleud awalac’h evit lakaat an arvesterien tañvañ e bloavezhioù a skiant-prenet ? Ur reizhañ da heuliañ a dost…\nMouezh Bro Konk & Kanerien sant Meryn : Dont a ra en-dro an daou laz-kanañ liammet evit lakaat ac’hanomp da zizoloiñ krouidigezh ar bloazh savet gant o rener, Jean-Yves Le Ven. Bep bloazh e vez kaset ganto un oberenn nevez a zegas atao ur spered disheñvel. Kuruis omp da selaoù oberenn ar bloazh !\nMouezh Paotred Breizh : Gant piv e c’hellfe bezañ didronet ar strollad paotred, kamapiond abaoe daou vloazh hag añvet peder gwech abaoe ar penn kentañ ? Deuet eo al laz-kanañ ur seurt lesennoù er vro, hag ivez eo deuet ur c’hannader sevenadur ar vro er maez Breizh. Dont a ra en-dro er bloazh-mañ o kinnig ur c’hrouidigezh bouilh kenañ !\nKan Awen Gant un heuliad tonioù iwerzhonek e oa aet an trede plas gant strollad merc’hed Brest warlene. Kinniget e vo er bloazh-mañ gant ar rener, Florian Desbans, ur c’hrouidigezh fromus c’hoazh. Spi a zo gantañ pikañ kalon an arvesterien ha lakaat kanerezh Kan Awen diskouezh holl arlivioù o mouezhioù kempouezhet. Da dañvañ…\nHekleo Gant plijadur e vo adkavet laz-kanañ Landerne klok, goude bezañ selaouet e stumm ur strolladig solisted warlene. Emichañs e vo touchet an dud gant an heuliad tonioù a vo kanet dindan renerezh Jean-Pol Kerjean, nevez e penn ar strollad. Al laz-kanañ deraouer un neubeut bloavezhioù-zo a zo graet mat o forjiñ e skiant-prenet, ha kavet e deut ur son, sin e anav.\nPaotred Pagan Paotred Ploneour-Trez a gano evit ar wech kentañ e rummad kentañ. Añvet int bet kampion eil rullad daou vloazh-zo, met kemeret o deus o amzer d’en em aozañ mat araog dont da goñkoùriñ e rummad kentañ. Gwellet a rimp ha mat eo bet an amzer dezho ha daoust hag al laz-kanañ bihan 15


Soavon - Wikipedia\nHal un drenkenn druz gant kaliom pe natriom eo ar soavon. Implijet eo e-barzh produioù gwalc'hiñ pe lenkraat, sonnel pe liñvel, arveret er vuhez pemdez d'en em walc'hiñ pe da gempenn an ti, pe er greanterezh evel danvez-tevaat, kedaozenn lenkrauzennoù zo pe rakrederien katalizerioù.\nUr soavon (pe soavonetez).\n1 Rizhoù ar soavonoù\n1.1 Soavonoù evit ar mekanikoù\n1.2 Soavonoù evit ar vuhez bemdez\n2.1 Un ijinadenn geltiek\n2.3 XVvet kantved - XVIIIvet kantved\nRizhoù ar soavonoùAozañ\nAn delun hollek (RCO2−)nMn+ o deus ar soavonoù (an alkil eo R, ur metal eo M, karg ar c'hation eo n). Diouzh petra eo Mn+ e vez rummet ar soavonoù.\nSoavonoù evit ar mekanikoùAozañ\nAr soavonoù zo kedaozennoù diazez evit al lard-karr hag an danvezioù-tevaat da lakaat an eoulioù da vezañ gludekoc'h.\nSoavonoù evit ar vuhez bemdezAozañ\nDileizhadusaat a ra kramenn an dud hag an traoù, riñset gant dour goude.\nFardet e vez soavon dre soavonaat druzonioù (trigliseridoù). Sonnel eo ar soavonoù sodiom, graet gant hidroksidenn sodiom, ha blot pe liñvel ar soavonoù potasiom, graet gant hidroksidenn botasiom.\nTennet e vez trigliseridoù eus kraoñ koko, palmez, olivez pe soav, an hini boasañ. An eoulioù had a ra soavonoù dous ha skañv, dreist pep tra an eoul olivez glan.\nKementad trenkenn druz diseurt druzonioù implijet d'ober soavon\nSoav 0 4 28 23 35 2 1\nEoul koko 48 18 9 3 7 2 0\nEoul kraoñenn balmez 46 16 8 3 12 2 0\nEoul palmez 0 1 44 4 37 9 0\nEoul lore 54 0 0 0 15 17 0\nEoul olivez 0 0 11 2 78 10 0\nEoul kolza 0 1 3 2 58 9 23\nUr soavon Aleppo.\nUn dibab soavonoù kinklus a gaver el letioù.\nUn ijinadenn geltiekAozañ\nSevel a ra roudoù koshañ un danvez par d'ar soavon da 2800 kent JK, e rouantelezh Babilon. Skrivet e voe un delun soavon gant dour, alkali ha eoul cinnamomum cassia war un dablezenn gleiz tro-dro 2200 kent JK. E 1977, Ernest de Sarzec, e penn furchadegoù arkeologel e Telloh, a laka e gouloù kranennoù pri, lod anezho leuniet gant un danvezenn soavonek. Ul lidadur bloaz hag a ra gant ur seurt soavon graet gant druzoni ha ludu bervet a zo displeget gant enskrivadurioù gennheñvel war unan anezho.\nMeskañ a rae an henegiptiz eoulioù plant pe loened gant haloù alkalin da gaout ur seurt soavon.\nAr Gelted kozh hag ar C'hermaned a rae gant soavon graet gant eoul loen, hag a voe dizoloet gant ar Romaned tro-dro 58 kent JK. Un ijinadenn geltiek eo hervez Plinius an Henañ. Ar gerioù soavon er yezhoù romanek a zeu eus ar ger keltiek sapo. Ar Romaned, eus o zu, en em walc'he o verata eoul war o c'hroc'hen hag o tennañ anezhañ gant ur strigil.\nFardet e veze soavon en Aleppo e Siria gant eoul olivez, alkali ha raz. Ezporzhet e veze d'ar bed muzulman ha da Europa. Graet e veze soavon e Naplouz, Fes ha Damask ivez. En Europa, Italia ha Spagn a oa produourien a-bouez soavon dre eoul loen.\nXVvet kantved - XVIIIvet kantvedAozañ\nProvañs a brodue kalz soavon, Marselha dreist-holl. Soavon Marselha ha soavon Kastilha, graet gant eoul olivez, a zo brudet c'hoazh hiziv.\nGreantelaet eo ar produadur. Ijinet eo ar soavon liñvel.\nAdtapet diwar « https://br.wikipedia.org/w/index.php?title=Soavon&oldid=1873251 »\nDernière modification le 29 Ebr 2020, à 10:45\nKemmoù diwezhañ degaset d'ar bajenn-mañ d'an 29 Ebr 2020, da 10:45.


Startijenn » Ar Strollad\nSadorn 21 Gouere 2018\t- Naoned / Nantes (44) - Nuit Bretonne au Château des Ducs de Bretagne\nSTARTIJENN ‘zo anezhañ unan eus ar strolladoù pennañ war leurenn sonerezh Breizh. Diouzh gwrizioù don an hengoun keltiek e Breizh, e tenn paotred STARTIJENN ar sev hag a ro tu dezho, en ur dremen dre gwenodennoù nevez etre ar rock hag ur mod-seniñ alternativel, da grouiñ ur sonerezh eus Breizh a-vremañ, tri-mil-nerzhus, bev hag efedus.\nGanto, e nij laouen sonerezh Breizh a-us d’he harzoù, ha setu abalamour da betra eo deuet STARTIJENN da vezañ sellet outañ e-giz ur gwir strollad World Music.\nAr strollad-mañ, ennañ c’hwec’h den yaouank, en deus kavet e hent war al leurennoù brasañ e Breizh (Gouel an Erer Kozh, Emvod ar Gelted en Oriant, Gouelioù Meur Kerne…) kerkoulz hag en Europa a-bezh (Bro-C’hall, Bro-Alamagn, Bro-Velgia, Bro-Spagn,an Izelvroioù, Bro-Bologn, Bro-Slovakia, Bro-Suis…), e-giz un houarn-goaf o kas keloù eus ar birvilh a zo e sonerezh o bro.\nDaou briz zo aet e 2009 gant o eil bladenn Pakit holl! : ar priz « Gwellañ pladenn ar bloavezh e sonerezh Breizh » roet gant « Produet e Breizh » hag ar priz « Taol Kalon » roet gant « Sonerezh ha Dañs e Penn-Ar-Bed ».\nKroget eo paotred STARTIJENN da foetañ bro en-dro ar bloaz-mañ, evit difenn o fladenn nevez ‘Kreiz da fas! , mesket enni binviji-seniñ hengounel ha binviji-lusk nerzhus ken ha ken. Diskouez a ra mat an albom-mañ ar c’hoant a zo gant ar strollad da derriñ ar rakvarnadennoù diwar-benn sonerezh ar bobl, ha da lakaat ar fest-noz war renk ar sonerezh etnek.\nGant an trede albom-mañ, eo aet ar maout evit priz « Gwellañ pladenn ar bloavezh e sonerezh Breizh » roet gant « Produet e Breizh » e miz Mae 2011.\nDre meur a ouel-meur e Breizh, en Europa, hag e..Malayzia, war Enez Borneo, e tremeno o zroiad 2011.\nE 2012 e krouont an abadenn STARTIJENN EL-TAQA evit lidañ pemzek vloaz ar strollad o pediñ ar c’haner raï Sofiane Saïdi, an tabouliner Jérôme Kerihuel, Erwan Moal ouzh ar gitar dredan ha Erwan Volant ouzh ar gitar-boud. Ur bladenn eus an abadenn-se ‘zo deuet ‘maez e miz Du 2013, ur bladenn live ‘bet enrollet e kerzh festivalioù an Erer-Kozh, Gouelioù-meur Kerne, Gouel Etrekeltiek an Oriant, Eurofonik, Yaouank hag e sal La Carène e Brest.\nE miz Mae 2015 e embann ar strollad ur bladenn nevez « Skeud ».\nGwener 27 Gouere 2018\t- Karnoed / Carnoët (22) - Fest-Noz 10 ans de la Vallée des Saints\nSadorn 28 Gouere 2018\t- Gourin (56) - Fête de la crêpe


Miliav - Wikipedia\nDelwenn sant Miliav en iliz Gwimilio.\nMiliav (pe Milio) zo kontet da vezañ bet roue e Breizh gwechall-gozh. Mab Budig, roue Domnonea, e oa, a-hervez.\nRen a reas Miliav e-pad seizh vloaz war-lerc'h e dad. Un oadvezh aour e voe e ren evit Breizh, gant amzer na re yen na re domm, hervez ar vojenn. Lazhet e voe Miliav gant e vreur Rivod pe Rivaot, a lazhas ivez Melar, mabig Miliav hag e bried santez Aourell. Douaret e vije bet er Gozh-Yeoded ha burzhudoù e-leizh a voe war e vez.\nHervez Buhez ar Sent (Bue ar Zent, savet gant an Aotrou Perrot, renket a-nevez gant Erwan Ar Moal, rener Kroaz ar Vretoned, Moullet gant Ar Gwaziou e Montroulez e 1912, p 742) e oa Milio pe Meliav roue Kerne er VIvet kantved. Mab e oa da Vudig, kont a Gerne, pried Santez Aourell, merc'h da Winnog, roue Domnonea ha tad Sant Melar. Goude bezañ bet roue e-pad seizh bloavezh a eurvad evit e rouantelezh e voe drouklazhet gant e vreur Rivod. Gellout a reer lenn e lec'h all e oa mab da Vudig met eñ roue Domnonea...\nE "Buez Sant Milliau ha Sant Moelar sent ha roueet a Vreiz-Izel" skrivet gant an Aotrou J.Guillou, beleg eus eskopti Kemper ha Leon, hag embannet e 1883 e kaver bepred Milio mab da Vudig roue Kerne (pe Breizh-Izel) met o vevañ er VIIIvet kantved... Deuet e vije Milio da vezañ roue e 785. Oc'h ereudiñ da Aourell merc'h priñs Domnonea (anvet Judocus (Judog ?) el levr) e vije deuet da vezañ mestr war Leon ha Treger... E Kemper e oa e gêr-benn. E levr-se e tesker en dije Milio adtapet e benn gant e zorn evit gellout komz da Rivod ha pardoniñ dezhañ. Melar a vije-eñ bet lazhet e 799.\nEnoret e vez sant Miliav e meur a lec'h e Breizh : e Plouilio e Treger, e Gwimilio e Leon, e Pluniav e Bro-Wened, hag e Plonevez-Porzhe. An delwennoù anezhañ a weler en ilizoù-se a ziskouez anezhañ evel ur roue, gant ur gurunenn war e benn hag ur c'hleze en e zorn pe o tougen e benn troc'het, ur gurunenn warnañ. N'ouzer ket kalz traoù diwar e benn avat.\nUn delwen anezhañ a gaver e Traoñienn ar Sent e Karnoed.\nLidet e vez sant Miliav d'ar 24 a viz Gouere (pe d'ar 5 a viz Du hervez lod).\nAdtapet diwar « https://br.wikipedia.org/w/index.php?title=Miliav&oldid=1853155 »